Mingəçevir Turizm Kolleci "Turizm ili"ndə 5 illik yubileyinə layiq uğurlar qazanır\nBu gün sorağı məmləkətin hüdudlarından çox-çox uzaqlarda dolaşan Mingəçevir Turizm Kollecinin adına 5 il öncəyə qədər olsa-olsa, tələbə qəbulu ilə bağlı kiçik elan nümunələrində rast gəlmək mümkün idi. Nə qədər qəribə səslənsə də etiraf etmək lazımdır ki, bu informasiyanın özü belə turizm kollecinə ictimai marağın artmasına əsaslı zəmin yaratdı. Çünki nə övladlarının təhsilinə və peşə seçiminə xüsusi diqqət ayıran valideynlər, nə də gələcəyini daha perspektivli sahələrdə arayan gənclər indiyədək onlara məlum olan analoji elanlarda və təhsil ocaqlarının xüsusi kataloqlarında turizm ifadəsinə, daha doğrusu, turizm üzrə ixtisaslaşmış təhsil ocağına rast gəlmişdi.\nQeyd etmək lazımdır ki, ümummilli lider Heydər Əliyev qeyri-neft sektorunun inkişafı ilə bağlı gerçəkləşdirməyi nəzərdə tutduğu proqram layihələrdə ölkə turizminin sabahına, bu sahədə çalışacaq və onun irəli aparılmasına töhfə verə biləcək peşəkar kadrların hazırlığına xüsusi önəm verirdi. Böyük öndərin irsinə sadiq qalan layiqli davamçısı Prezident İlham Əliyev çox keçmədi ki, dövlət quruculuğunun bütün sahələrində, o cümlədən turizm sektorunda nəhəng layihələrin icrasına təşəbbüskarlığı ilə yaşıl işıq yandırdı. Bu təşəbbüsün məntiqi davamı olaraq Azərbaycanda Turizm İnstitutu, eləcə də Nazirlər Kabinetinin 13 dekabr 2006-cı il tarixli qərarı və Respublika Mədəniyyət və Turizm Nazirliyinin müvafiq əmri əsasında Mingəçevir Turizm Kolleci rəsmən fəaliyyətə başladı.\nKollecin Azərbaycanın səfalı bölgələrinin ağuşunda, həm də zəngin turizm ənənələrinə malik Mingəçevir şəhərində yaradılması onun bir başqa üstünlüyünü ortaya qoydu. Çünki dövlət başçısı tərəfindən prioritet sahə elan olunan turizmin inkişaf coğrafiyası məhz haqqında danışılan regionu əhatə edir. Deməli, ehtiyac duyulan kadr bolluğunu formalaşdırmaq üçün Mingəçevir Turizm Kollecinin timsalında əla fürsət yaranır. İllər keçdikcə hər kəs bu qərarın doğruluğuna bir daha əmin oldu. Çünki artıq beş ildir ki, Kollec ona bəslənilən ümidləri yüksək səviyyədə doğrultmaqda davam edir. Fəaliyyətə başladığı 2006-cı ildən üzü bəri Mingəçevir Turizm Kollecinin məzunu adını qazanmış 1897 nəfər gənc mütəxəssisin yarıdan çoxu bu gün ixtisasına müvafiq olaraq daimi əmək fəaliyyəti ilə məşğul olur, təhsilin, idmanın, mədəniyyətin və turizmin inkişafına töhfəsini verir. İlk qəbul zamanı 347 tələbə ilə fəaliyyətə başlayan və maddi texniki bazası formalaşma mərhələsində olan kollecin cəmi 5 il ərzində bu qədər nailiyyətə imza atacağına yəqin ki, az adam inanardı. Görünür "hər şeyi kadrlar həll edir" - deyimi təsadüfi söylənməyib. Bu mənada kollecə rəhbərlik edən ünlü elm adamı - iqtisad elmlər doktoru, professor Əyyub Əyyubovun və 200-ə yaxın pedaqoji heyət üzvünün bacarığı, təşkilatçılıq qabiliyyəti və təcrübəsi uğurların qazanılmasında az rol oynamayıb. Həm də nəzərə almaq lazımdır ki, pedaqoji kollektivdə bir elmlər doktoru və 4 elmlər namizədi vardır.\nGörülən işlər nəticəsində kollecin maddi texniki bazası zənginləşib, təlim-tədris prosesi müasirləşib və dinamik inkişaf mərhələsinə qədəm qoyub. Bu gün 62 dəst kompyuterlə təchiz olunmuş fənn kabinələri, informatika hesablama mərkəzləri, 26396 nüsxə fonda malik kitabxana, 2 xüsusiləşdirilmiş sinif otağı, futbol, basketbol, voleybol, həndbol meydanları və digər tədris-təlim sahələri tələbələrin elmin sirlərinə yiyələnməsi üçün gərəkli baza rolunu oynayır.\nHazırda kollecin əyani və qiyabi şöbələrində təhsilini davam etdirən 2111 tələbə qeyd olunan təlim-tədris rahatlığını duymaqdadır. "Bədən tərbiyəsi və idman", "Turist, mehmanxana təsərrüfatının təşkili və idarə olunması", "Turizm və onun təşkili", "Turist, Sanatoriya və Kurort komplekslərində tibbi xidmətin təşkili", "Dekorativ tətbiqi incəsənət və xalq sənəti", "Nəqliyyatda daşınmaların təşkili", "Bələdçilik işi", "Muzey işi və abidələrin qorunması", "Reklam işi", "İbtidai sinif müəllimliyi", "Məktəbəqədər təlim və tərbiyə", eləcə də "Mühasibat uçotu və audit" ixtisasları üzrə təhsil alan tələbələr zaman-zaman Mingəçevir, Qəbələ, Şəki və digər şəhərlərdə fəaliyyət göstərən sənaye, təhsil, tibb müəssisələrində, otellərdə və digər istirahət komplekslərində istehsalat təcrübəsi keçmək fürsəti əldə edir.\nKollecin bütün fəaliyyəti 2009-cu ildən əsası qoyulmuş www.mtk.az. saytında öz əksini tapır. Tədris planları, proqramları, dərs və imtahan cədvəlləri ilə maraqlananlar saytdan ətraflı informasiya əldə etmək imkanına malikdir. Hazırda kollec kitabxanasının elektron sisteminin yaradılması üzərində hazırlıq işləri davam etdirilir. Bir sözlə Turizm Kollecinin maddi-texniki imkanları günbəgün zənginləşir və genişlənir. Bu prosesin intensivləşməsi kollektivin səyləri, həmçinin Mədəniyyət və Turizm Nazirliyinin konkret əməli köməkliyi sayəsində mümkün olur. Nazirliyin rəhbərliyi və məsul əməkdaşları bu məqsədlə vaxtaşırı təhsil ocağına baş çəkir, təlim-tədris işləri ilə yerindəcə tanış olur. Sevindirici haldır ki, rəsmi qonaqlar kollecə hər gəlişində müşahidə edilən tərəqqidən məmnunluq hissini gizlətmir. Beynəlxalq əlaqələrin qurulması və mövcud əlaqələrin genişləndirilməsi kimi məsələlər Turizm Kollecinin fəaliyyətində önəmli yer tutur. Kollektiv üzvlərinin müxtəlif beynəlxalq layihələrdə, konfranslarda və seminarlarda fəal iştirakı, kollecə diqqətin artması ilə nəticələnir. Sıx ünsiyyət və yazışmalar son nəticədə fəal əməkdaşlığa çevrilir. Şotlandiyanın Stevenson və Rumıniyanın Braşov şəhəri Andrey Barseanu, Moskva Biznes və İqtisadiyyat Kollecləri ilə mövcud olan bu əməkdaşlığın, tezliklə Moskva Humanitar Kolleci ilə qurulacağı da gündəmdə dayanan məsələlərdən biridir.\nBeynəlxalq əlaqələrin yalnız oxşar müəssisə əməkdaşlığından ibarət olduğunu düşünmək yanlış olardı. Məsələ burasındadır ki, Mingəçevir Turizm Kolleci bir sıra beynəlxalq qurumlar, elmi-mərkəzlər və akademiyalarla daimi elmi-mədəni təmas təşkil edir. Bu da kollecin beynəlxalq nüfuzuna müsbət mənada ciddi təsir edir. Britaniya Şurası Avropa Təbiət Elmləri və Türk Dünyası Araşdırmaları Akademiyaları ilə genişləndirilən əlaqələr məhz bu qəbildəndir.\nRegionun ən böyük təhsil ocaqları sırasında yer alan Mingəçevir Turizm Kolleci təlim-tədris prosesində nail olduğu uğurlu nəticələr və peşəkar kadr hazırlığı ilə yanaşı, vətənpərvər, zəngin dünyagörüşə malik, elinə-obasına yararlı vətəndaşların yetişdirilməsində önəmli missiya həyata keçirir. Kollecdə yaradılmış Gənclər Təşkilatı, bədii özfəaliyyət dərnəyi, narkomaniyaya qarşı mübarizə qrupu, şən və hazırcavablar klubu, eləcə də idman komandaları son 5 ildən üzü bəri ümumşəhər və respublika əhəmiyyətli tədbirlərin təşkilatçısı və iştirakçısı qismində yüksək fəallıq nümayiş etdirir. Ölkənin milli tarixi ilə bağlı əlamətdar günlərin təntənəli şəkildə qeyd olunması, ədəbiyyat və mədəniyyət ənənələrinin qorunmasına xidmət edən fəallıq Mingəçevir Turizm Kollecinin nüfuzunu və önəmini daha da artırır.\nMingəçevir Turizm Kollecinin ən mühüm özəlliyi qırılmaz tellərlə ümummilli lider Heydər Əliyev irsinə olan sədaqəti və bağlılığıdır. Bu gün kollecin həyətindən tutmuş dəhlizlərinə, fənn kabinələrinə və ideoloji mərkəzinə qədər - hər tinində böyük öndərə olan hüdudsuz sevgi hissləri duyulmaqdadır. Bu bağlılığı göz önünə gətirən əsas səbəb təbii ki, müəllimli-tələbəli kollektiv üzvlərinin könlündə yuva salmış Heydər Əliyev şəxsiyyətinə olan sevgi hissləridir.\nBu gün gündən-günə gözəlləşən və Prezident İlham Əliyevin təbirincə söyləsək "müasir Avropa şəhərlərindən birinə çevrilən Mingəçevir"də Turizm Kollecinə olan diqqət və maraq təhsil ocağının gələcək perspektivlərindən xəbər verir. İstər şəhər rəhbərliyi, istərsə də şəhər ictimaiyyəti kollec önündə açılan yeni perspektivlərin arzudan reallığa çevrilməsi üçün dünən olduğu kimi bu gün də istənilən dəstəyi verməyə hazır görünür.\nKollecin direktoru Əyyub Əyyubovla söhbət zamanı müsahibim daha çox ölkənin hərtərəfli inkişafı barədə söz açdı.\nMəlum olduğu kimi, 2011-ci il ölkə başçısı Prezident İlham Əliyev tərəfindən turizm ili elan edilmişdir. Bu heç də təsadüfi deyildir. Belə ki, ölkənin neft -qaz imkanlarının böyük məharət və yüksək uzaqgörənliklə respublikamızın çiçəklənməsinə və hərtərəfli inkişafı üçün yönəldilmiş və bu istiqamətdə gözəl nəticələr əldə edilmişdir. Ümummilli lider Heydər Əliyevin neft strategiyası sahəsindəki uzaqgörən və dahi siyasəti öz barını -bəhrəsini verir. Məhz bu siyasət və onun çox böyük uğurla prezidentimiz İlham Əliyev tərəfindən davam etdirlməsi nəticəsində respublikamızın iqtisadiyyatı yüksək sürətlə inkişaf etmişdir.\nRegionların sosial-iqtisadi inkişafina dair birinci Dövlət Proqramı (2004-2008-ci illər) böyük müvəffəqiyyətlə həyata keçirilmiş, ikinci Dövlət Proqramı isə (2009-2013-cü illər ) uğurla davam etməkdədir. Bu dövlət proqramlarının həyata keçirilməsi təkcə paytaxt Bakı şəhəri deyil, respublikamızın demək olar ki, hər bir bölgəsini inkişaf etdirmiş və etdirməkdədir. Ölkədə böyük zövqlə, yüksək səviyyədə həyata keçirilən nəhəng tikinti, quruculuq abadlıq işləri nəticəsində respublikamız daha çox gözəlləşmişdir. Beynəlxalq standartlara uyğun salınan yollar, körpülər, parklar, xiyabanlar, yeraltı-yerüstü keçidlər, yüksək zövqlə tikilən yaraşıqli və çoxmərtəbəli - çoxsaylı binalar, abadlaşdırılan və bərpa edilən tarixi abidələr respublikamızı daha gözəl , daha füsünkar, daha cazibədar və daha xoşagəlimli etmişdir. Bu yeniləşmə, gözəlləşmə və inkişaf təkcə ölkə vətəndaşları tərəfindən deyil , ölkəmizə səfər edən çoxsaylı əcnəbi qonaqlar tərəfindən də yüksək qiymətləndirirlir.\nƏlbəttə, gözəl təbii mənzərələrə, coğrafi relyefə, zəngin tarixə, maddi və mənəvi irsə malik olan doğma diyarımızda həyata keçirilən qeyd etdiyimiz tədbirlər nəticəsində xarici turistlərin ölkəmizə marağı artmaqdadır. Respublikamız üçün qeyri-neft sektorunda ən prespektivli sahə hesab edilən turizm sahəsi olduğundan Prezident İlham Əliyev bu sahənin inkişafı üçün yüksək diqqət və qayğı göstərir. 2011 -ci ildə Azərbaycan Respublikası Mədəniyyət və Turizm Nazirliyinin 5 yaşı tamam oldu. Bakı Biznes Mərkəzində nazirliyin 5 yaşına həsr olunmuş tədbirdə nazir Əbülfəs Qarayevin verdiyi məlumatlardan və nazirlik tərəfindən nəşr olunmuş hesabatdan bəlli olduğu kimi biri-birini tamamlayan Azərbaycan turizminin inkişafı və mədəniyyətinin təbliği üçün çoxsaylı tədbirlər həyata keçirilmiş və çox gözəl nəticələr əldə edilmişdir. Mədəniyyətimizin inkişafı, təbliği sahəsində mədəniyyətimizin, təhsilimizin mən deyərdim ki, hamisi və cəfakeşi Heydər Əliyev Fondunun prezidenti, YUNESKO-nun və İSESKO-nun xoşməramlı səfiri, ölkənin birinci xanımı, millət vəkili Mehriban xanım Əliyevanın xidmətləri xüsusilə qeyd olunmalıdır. Qeyd etdiyimiz kimi böyük potensial imkanlara malik olan, artıq dünya ölkələri iqtisadiyyatına səmərələr verən turizm kimi zəruri bir sahənin inkişafının ölkəmizin iqtisadiyyatına verə biləcəyi faydanın əhəmiyyətini yaxşı bilən Prezident İlham Əliyev bu sahəyə belə yüksək diqqət yetirir və bunun nəticəsidir ki, 2011-ci ili Azərbaycanda turizm ili olaraq elan etmişdir. Turizmin inkişafı üçün ölkəmizdə xeyli faydalı işlər həyata keçirilmişdir və bu sahənin inkişafı üçün zəruri olan infrastruktur formalaşmaqdadır. Ölkəmizdə istifadəyə verilmiş 4 ulduz, 5 ulduz oteller, səfalı bölgələrdə istifadəyə verilən istirahət düşərgələri məhz bu istiqamətdə infrastrukturların formalaşmasına imkan yaradır. Ancaq belə yüksək infrastrukların mövcudluğu həm də yüksək təhsil-təlim keçmiş, bacrıqlı kadrlara tələbat yaradır. Belə mütəxəssislər olmadan bu sahənin inkişafına nail olmaq da mümkün deyildi. Elə bu zərurət də nəzərə alınaraq Azərbaycan Respublikası Mədəniyyət və Turizm Nazirliyinin təsisçiliyi ilə Nazirlər Kabinetinin 2006-cı ilin fevralında təsdiq olunmuş qərarı ilə iki yeni təhsil müəssisəsi yaradılmlşdır. Bunlardan biri Azərbaycan Turizm İnistutu, digəri isə Mingəçevir Turizm Kollecidir.\nHər iki təhsil müəssisəsi öz fəaliyyətini uğurla qurmaqda və davam etdirməkdədir.\nXalq qəzeti.- 2011.- 19 aprel.- S. 6.


“Milyon manatlıq qrant alan hüquq müdafiəçilərimiz var” – Sahib Məmmədovla müsahibə (ÖZƏL)\n12:57 01 Aprel 2016\n“Hökumət hüquq müdafiəçilərini sevirsə, deməli, o, hüquq müdafiəçisi deyil”.\nNövbəti müsahibimiz Vətəndaşların Əmək Hüquqlarını Müdafiə Liqasının sədri, İnsan hüquqları məsələləri üzrə Birgə İşçi Qrupun katibi, hüquq müdafiəçisi Sahib Məmmədovdur.\n-\tƏvvəlcə, Prezidentin əfv sərəncamından danışaq. Sizcə, sonuncu əfv sərəncamı ilə Azərbaycan anti-milli qüvvələrə və bir sıra beynəlxalq təşkilatlara tutarlı cavab verə bildimi?\n-\tBiz hüquq müdafiəçiləri olaraq həmişə Prezidentin əfv sərəncamını rəğbətlə qarşılamışıq. Cəmiyyətin hər zaman gözləntiləri olur. Bir sıra ictimai fəalın adının əfv sərəncamında yer alması əlbəttə ki, çox mütərəqqi haldır. Mənim qənaətim ondan ibarətdir ki, əfvlə bağlı aktlar Azərbaycanın daxili məsələsidir. Əfv sərəncamı imzalananda şəxslərin özlərinin müraciəti, və yaxud da onların adlarından müraciət edən şəxslərin vəsatətləri əsas götürülür. Azərbaycanın üzv olduğu bir sıra beynəlxalq təşkilatlar var ki, onların da Azərbaycan haqqında hansısa gözləntiləri ola bilər. Amma qərəzli təşkilatlar da var. Azərbaycanda daxili vəziyyətin gərgin olmasını arzulayan belə təşkilatların fikirlərinə düşünürəm ki, əhəmiyyət verilməməlidir. Çünki onlar həmişə Azərbaycana qarşı qarayaxma kampaniyasını aparıblar, gələcəkdə də aparacaqlar. Onların hansısa tələbi yerinə yetirilsə, sabah növbəti tələb irəli sürəcəklər. Əslində ictimai fəalların həbs olunması həmin qərəzli təşkilatların maraqlarına xidmət edir. Çünki onlar bu işdən külli miqdarda pul qazanırlar. Təbii ki, biz nə cəmiyyət, nə də dövlət olaraq belə təşkilatlara fikir verməməliyik. Amma əlbəttə ki, üzv olduğumuz beynəlxalq təşkilatların da fikirləri, tövsiyələri nəzərə alına bilər.\n- Bilindiyi kimi, hansısa xarici ölkədə siyasi sığınacaq almaq üçün bir sıra şərtlər var. Bu şərtlərdən biri də hüquq müdafiəçilərinin verdiyi rəydir...\n-\t20 ildən çoxdur ki, mən bu məsələləri izləyirəm. Elə insanlar olub ki, heç bir siyasi fəaliyyəti olmadan saxta sənədlər hazırlamaqla xarici ölkədə siyasi sığınacaq almaq hüququna yiyələnib. Xarici ölkələrdə siyasi sığınacaq almaq üçün müəyyən şərtlər var. Bu şərtlərə inzibati məsuliyyətə cəlb olunma ilə bağlı sənəd, həbsdə olarkən həmin şəxsə qarşı zorakılığın olmasına dair media orqanlarında məqalənin dərc olunması və s. daxildir. Siyasi sığınacaq almaq üçün ölkə daxilində mövcud olan və beynəlxalq səviyyədə tanınan insan hüquqları təşkilatlarının arayışı da tələb olunur. Bu təşkilatlar çox vaxt belə arayışları yüksək məbləğli pulla satır. Xarici ölkələrin miqrasiya xidmətləri dövlətlərə şəxslə bağlı heç vaxt sorğu göndərmir. Çünki heç bir dövlət ölkədən qaçmış şəxslə bağlı “bu şəxs təqib olunur” deyə bir arayış verməz. Elələri var idi ki, məqsədinə nail olmaq üçün qəsdən konflikt olan əraziyə gedir. Bu zaman onlar polislə qarşıdurmaya girir və sonda həbs olunurdular. Bir sözlə, əvvəlcədən düşünülmüş ssenarinin nəticəsində, öz məqsədlərinə çatmış olurlar. Ümumiyyətlə, Azərbaycandan çıxaraq xarici ölkələrdə sığınacaq alan şəxslərin 90%-də təqib əlaməti olmayıb. Avropa uzun müddət belə şəxsləri qəbul edərək müxtəlif dövlətlərə qarşı istifadə edirdi. Lakin sonradan Avropa özünün düşünülməmiş fəaliyyətinin qurbanına çevrildi.\n-\tÖlkəmizdə olan hüquq müdafiəçilərinin fəaliyyətini qənaətbəxş hesab etmək olar?\n-\tHüquq müdafiəçisini hamı bəyənirsə, deməli, o, hüquq müdafiəçisi deyil. Hüquq müdafiəçisi daima hökumətdən nələrisə tələb edir. Əgər hökumət hüquq müdafiəçilərini sevirsə, deməli o, hüquq müdafiəçisi deyil. Eyni zamanda hüquq müdafiəçisi hökumətlə təmasda olmalıdır, dialoq aparmalıdır, yeri gələndə hökumətin insan hüquqları ilə bağlı müsbət fəaliyyətini təşviq etməlidir. Belə edəndə də bəzi radikal qüvvəllər onları satqın adlandırır. Beləliklə hüquqmüdafiəçiləri həm aşağıların, həm də yuxarıların xoşuna gəlməyə bilər. Hüquq müdafiəçilərinin hərəkətləri qeyri-standart olmalıdır. BMT-nin hüquq müdafiəçiləri ilə bağlı qətnaməsində göstərilir ki, “insan hüquq və azadlıqlarına dair universal prinsipləri qəbul edən, onu müdafiə və təşviq edən hər kəs və ya təşkilat insan hüquqlarının müdafiəçisidir”. Bizdə isə ənənə bir az başqadır. Hər belə işlə məşğul olana hüquq müdafiəçisi demirlər. Bizdə hüquq müdafiəçisi titulunu bir növ xalq, KİV verir. 10 il bundan əvvəl barmaqla sayılacaq qədər insanlara hüquq müdafiəçisi deyilərdi. Sonradan qərbin də müəyyən təsiri ilə “dipçək” hüquq müdafiəçiləri ortaya çıxdı. Məsələn, ölkəmizdə fəaliyyət göstərən Norveç İnsan Hüquqları Evi yeni nəsil hüquq müdafiəçiləri yetişdirməyə başladı. Bu hüquq müdafiəçiləri ortaya qəti mövqe qoya bilmək bacarığından tamamilə uzaq idilər. Lakin onlar qərb ölkələrində çox populyardır. Bu şəxslərin də sayəsində bir qrant monopoliyası yarandı. Vaxtilə bir qrup hüquq müdafiəçiləri var idi ki, ölkəyə daxil olan qrantların 75-80%-ni mənimsəyirdi.\n-\tQrant biznesi hələ də var?\n-\tƏslində xarici donorlardan alınan qrantların həcmi ötən illərlə müqayisədə xeyli artıb. Əgər əvvəllər qrantların bir hissəsi qeyri-leqal yollarla əldə olunurdusa, hazırda demək olar ki, bütün qrantlar qeyri-leqal yollarla ölkəyə daxil olur. Bu gün Azərbaycan əleyhinə, ölkənin nüfuzuna zərər vuracaq müxtəlif layihələr həyata keçirilir. Sözsüz ki, bu layihələr yüksək məbləğli pullar hesabına baş tutur. Hazırda ölkəyə qeyri-leqal qrantın daxil olması üçün əlverişli infrastruktur var. Buna nəzarət edəcək mexanizm də yoxdur. Bir nümunəyə diqqət yetirək. Hazırda Bakının “Sovetski” adlanan ərazisində söküntü işləri gedir. Təbii olaraq kimsə öz mülkiyyət hüququnun pozulmasına görə narazılığını bildirə bilər. Son günlər ermənilərin də dəstəyi ilə məhz bu məsələ ilə bağlı bir kampaniya aparılır. Ermənilər bütün dünyaya sübut etmək istəyir ki, Azərbaycan nəinki dünya mədəniyyəti nümunələrinə, heç öz tarixi abidələrinə sahib çıxa bilmirlər. Guya ki, Azərbaycan xalqı barbar xalqdır. Bu prosesə Azərbaycanda olan müxtəlif qeyri-hökumət təşkilatları da qoşulub. Halbuki, bu proseslərin arxasında Çexiyada mövcud olan “PİN” (People in Need) adlı təşkilat dayanır. Həmin təşkilat isə ermənilərin təsiri altında olan təşkilatdır.”.\n-\tHazırda çox yüksək məbləğdə qrantlar alan hüquq müdafiəçiləri var?\n-\tƏlbəttə ki, var. Hazırda milyonlarla manat qrant alan hüquq müdafiəçilərimiz var. Məsələn, Azərbaycanda “contact.az” adlı sayt var. Həmin sayt bir neçə dildə hər gün yüzlərlə informasiyanı dünyaya yayır. Sual verirəm: Maliyyə mənbəyi haradandır? Yaxud da seçkilər ərəfəsində hesabatlar hazırlandı. Kim idi o hesabatları hazırlayan? Həmin hesabatlar hansı maliyyə mənbələrinin hesabına hazırlandı?\n-\tBu qrantları hansı donor təşkilatları ayırır?\n-\tSiz “net.org” saytına daxil olsaz, Azərbaycana ayrılan qrantlar haqqında ətraflı məlumata yiyələnərsiz. Avropada EED adlı təşkilat da var ki, Azərbaycana xeyli miqdarda qrant ayırır. Digər fondlar da var ki, bəzən 3-cü təşkilatlar vasitəsi ilə maliyyələşmə həyata keçirilər. Beynəlxalq donorlar Azərbaycan üçün 3-cü ölkələr vasitəsi ilə maliyyələşmə statusu veriblər. Bu da donorlara imkan verir ki, 3-cü ölkələrdə insan hüquqları üzrə fəal kimi hesab açsın. Vəsitlər həmin hesabalara köçürülür və xüsusi üsullarla ölkəyə daşınır. Bəzi donorlarının “təsir agent” şəbəkəsi vardır. Belə şəxslər hər hansı ölkənin xüsusi xidmət orqanı ilə əməkdaşlıq etmir, amma belə fondlar vasitəsi ilə bəzi dövlətlərin maraqlarını yerinə yetirirlər.\n-\tBir az da işçilərin hüquqlarından danışaq. Avropa ölkələrində həmkarlar ittifaqları faktiki olaraq, “dövlət daxilində dövlət” rolunu oynayır. Bizdə isə bir az fərqlidir...\n-\tBizdə həmkarlar ittifaqları daha çox dövlət müəssisələrində fəaliyyət göstərir. Özəl müəssisələrdə həmkarlar ittifaqlarının yaradılmasına mane olurlar. Baxmayaraq ki, bu qanunla qadağandır və hətta həmkarlar ittifaqlarının yaradılmasına maneçilik törədənlər cinayət məsuliyyətinə cəlb oluna bilərlər. Əgər hər hansı zavod daxilində həmkarlar ittifaqı yaradılmırsa, həmkarlar ittifaqından nə gözləmək olar? Bu birbaşa olaraq işçi fəallığından asılı məsələdir. ABŞ-da 140 il həmkarlar ittifaqına qarşı düşmən münasibət mövcud olub. İndinin özündə də ABŞ-da həmkarlar ittifaqına qarşı münasibət birmənalı deyil. ABŞ-da işçilərin 8%-i həmkarlar ittifaqına üzv olub. Azərbaycanda isə bu rəqəm 30%-dir. Bir sözlə, həmkarlar ittifaqı 200 ildir ki, yaradılıb, həmişə təqib olunub, indi də təqib olunur. Həmkarlar ittifaqları bütün dünyada böhran vəziyyətindədir. Amma həmkarlar ittifaqlarının rolunu da inkar etmək olmaz. Elə bizdə də hansı müəssisədə həmkarlar ittifaqları mövcuddur, həmin müəssisələrdə istehsalat travmatizmi çox aşağıdır, işçilərlə əmək müqavilələri bağlanır, bəzilərində kollektiv müqavilələr bağlanır. Bir sözlə həmkarlar ittifaqlarının olması yaxşıdır. Hətta işçilərin bütün gözləntilərini qarşılamaq imkanı olmasa belə.\n-\tAzərbaycanda jurnalistlərin təhlükəsizliyi hansı səviyyədə təmin olunub?\n-\tBu gün baxsaq, görərik ki, əksər jurnalistlərin əmək müqaviləsi yoxdur. Əmək müqaviləsi yoxdursa, deməli bədbəxt hadisələr və peşə xəstəlikləri hallarından icbari siğortası da yoxdur. Məsələn, son vaxtlar xarici ölkələrə jurnalistlərimiz gedir. Görəsən, həmin jurnalistlərin həyatı siğortalanıbmı? Əlbəttə ki, yox. Tibbi siğortadan söhbət belə gedə bilməz. İstehsalatda bədbəxt hadisələr və peşə xəstəliklərindən siğortası olan jurnalistlər barmaqla sayılacaq qədərdir. Bu, günün reallığıdır”.\n-\tDövlət Məşğulluq Xidmətinin fəaliyyətindən razısınızmı?\n-\tDövlət Məşğulluq Xidmətini kifayət qədər tənqid etmək olar. Amma nəzərə almaq lazımdır ki, onların imkanları da məhduddur. Məsələn, Dövlət Sosial Müdafiə Fondundan (keçmiş) ildə 4-5 milyon işsizlik müavinəti ayrılır. Axı 4-5 milyon manatı işsizlər arasında ədalətli bölmək də mümkün deyil. Hazırda İşsizliyə görə Siğorta Fondunun yaradılması üçün qanun layihəsi hazırlanır. Bu layihənin nə dərəcədə uğurlu olacağını əvvəlcədən demək çətindir. Amma hər halda Əmək və Əhalinin Sosial Müdafiəsi Nazirliyinin belə bir təşəbbüsü var.\n-\tQadınların əmək bazarına çıxışına nə mane olur?\n-\tQanun baxımından qadınların əməyə cəlb olunmasında maneə yoxdur. Lakin qadınların əmək bazarına çıxışını məhdudlaşdıran dolayı faktorlar var. Məsələn, millət vəkillərimizdən biri belə bir fikir səsləndirdi ki, analıq məzuniyyətinin müddəti artırılmalıdır. Əslində bu, qadını əmək bazarından çəkindirmək deməkdir. Qadınlar üç il sosial məzuniyyətdə olduqdan sonra əmək qabiliyyətin müəyyən qədər itirmiş olur və nəticədə, kişilərlə rəqabətə girə bilmir. Bununla bağlı peşə kursu da yoxdur ki, həmin qadınların özünü bərpa etməsinə köməklik göstərsin. Sanki cəmiyyət də bunu tələb edir. Cəmiyyətimiz analıq məzuniyyətinin artırılmasının, uşağa görə müavinətin artırılmasının tərəfdarıdır. Bütün bunlar isə təbii olaraq qadınların əmək bazarına çıxışını əngəlləyən faktorlardır.Qadınların əmək bazarına daxil olmaları üçün əlavə və dolayı tədbirlər görülməlidir. Məslən uşaq baçaları, körpələr evlərinin şəbəkəsinin genişləndirilməsi. Həmin yerlərdə qiymətlərin münasib olması. Peşəkar dayə hazırlayan kurlsların təçkili, dayə xidməti göstərən biznes qurumlarının təşəkkül tapması və s.\n-\tAhıl yaşına çatmış qadınların küçə süpürmələri nə dərəcədə doğrudur?\n-\tƏgər həmin şəxs pensiya yaşına çatmayıbsa və ya çatıbsa, amma əmək funksiyalarını yerinə yetirmək imkanldadlırsa, niyə də olmasın?! Bəzən belə fikirlər səsləndirilir ki, niyə küçələri təmizləyə biləcək müasir texnikalar varsa, yaşlı qadınlar bu işi görür? Əgər əlimizdə işçi qüvvəsi varsa, niyə texnikaya müraciət etməliyik?! Biz belə məsələlərə işçi qüvvəsi cəlb etməliyik. Bununla işçilər də daha çox qazanmış olar. Bəli, pensiyanın məbləği bizdə çox aşağıdır. Buna görə də şərait yaratmalıyıq ki, vətəndaşlar belə sahələrdə fəaliyyət göstərsinlər.\n-\tƏməkçilərə sözünüz...\n-\tİşçilər çalışmalıdır ki, çalışdıqları yerlərdə əmək münasibətlərini rəsmiləşdirsinlər. Yəni əmək müqaviləsi imzalansın. İşçilər gərək haqqını tələb edə bilsin. Dövlət işçilərlə ümumi prinsipləri müəyyənləşdirir. Əmək Məcəlləsi hər şeyi tənzimləmir. O, sadəcə olaraq minimumları müəyyənləşdirir. Qalan məsələləri işçilərlə işəgötürənlərin özləri həll etməlidir. Bir sözlə, işçi özü fəallıq nümayiş etdirməlidir


Gəncənin bütün seçki dairələrində şəffavlıq müşahidə olunur - Yeni Gəncə\nGəncənin bütün seçki dairələrində şəffavlıq müşahidə olunur\nGəncə şəhərində bələdiyyə seçkiləri davam edir. Seçki dairələrində şəffavlıq müşahidə olunur. 39 saylı Kəpəz birinci (Gəncə) Seçki Dairəsinin sədri Elbar Əhmədov qeyd edib ki, dairə üzrə 29 açıq, 2 qapalı məntəqə var. DSK üzrə seçici sayı 41 568 nəfərdir.\nElbar Əhmədovun sözlərinə görə, onlardan 2 418 nəfəri qapalı məntəqədə səs verəcək. 39 saylı Kəpəz birinci (Gəncə) Seçki Dairəsinin 9 məntəqəsində veb-kamera quraşdırılıb. O qeyd edib ki, DSK üzrə 18 yaşı tamam olan 249 nəfər ilk dəfə səs verəcək. Onlardan 4 nəfərinin 18 yaşı elə seçki günü, yəni 23 dekabr tarixində tamam olur. DSK üzrə ən yaşlı seçici Babayeva Yəmən Mürsəl qızıdır. 1916-cı ildə anadan olub, hazırda 103 yaşı var.\nHəmçinin, 40 saylı Kəpəz İkinci (Gəncə) Seçki Dairəsində də seçkilər davam edir. DSK sədri İmamyar İsmayılov bildirib ki, dairə üzrə 30 məntəqə var. DSK üzrə seçici sayı 42 085 nəfərdir. 40 saylı Kəpəz ikinci (Gəncə) Seçki Dairəsinin 11 məntəqəsində veb-kamera quraşdırılıb. DSK üzrə 18 yaşı tamam olan 283 nəfər ilk dəfə səs verəcək. Onlardan Məmmədov Bayram Yaşar oğlunun 18 yaşı elə seçki günü, yəni bu gün tamam olur.\nQeyd edək ki, üç bələdiyyə üzrə ümumilikə 145 namizəd qeydə alınıb.


Materialın ünvanı : Fatimiyyə\nHəzrət Zəhra (s) şiə mənbələrində\nHəzrət Zəhranın (s) şəhadəti\nHəzrət Zəhra (s) haqqında suallara cavab\nHəzrət Zəhranın (salamullahi əleyha) şəhadəti qaynaqlarda\nSual: “Fatimiyyə” günlərinin başlanması necə hesablanır? Bu günlər şəhadətdən əvvəl başlanır, yoxsa sonra?\nCavab: Həzrət Zəhranın (salamullahi əleyha) şəhadətinin ildönümünə dair iki hədis mövcuddur. Onlardan birinə görə Həzrət Zəhra (salamullahi əleyha) Həzrət Peyğəmbərin (sallallahu əleyhi və alih) vəfatından 75 gün sonda şəhidlik məqamına çatdı. Bu da cəmadi əl-əvvəl ayının 13-nə təsadüf edir. Digər hədisə görə isə o, peyğəmbərin (sallallahu əleyhi və alih) vəfatından 95 gün sonra şəhadətə qovuşdu və bu da cəmadi əs-sani ayının 3-nə təsadüf edir. Bu 20 günü əyyamı “Fatimiyyə” günləri adlandırmışlar.\nHəzrət Zəhranın (salamullahi əleyha) şəhadət günləri təqvimdə\nSual: Xahiş edirik, iki “Fatimiyyə” günlərinin hüdudlarına aydınlıq gətirəsiniz. Adı çəkilən günlərdə nişan, toy və ad günü kimi şadlıq mərasimləri təşkil etmək nə dərəcədə doğrudur?\nCavab: Cəmadi əl-əvvəl ayının 13, 14, 15-ci günləri, və cəmadi əs-sani ayının 1-ci, 2-ci və 3-cü günləri ənənəvi olaraq “Fatimiyyə” günlərinə həsr olunur. Lakin bu iki əyyamın arasında nişan və toy mərasimlərini (şəriət hökmləri çərçivəsində) qeyd etməyin maneəsi yoxdur.\nHəzrət Fatimeyi-Zəhranın (salamullahi əleyha) şəhadətinə görə qara libas geymək və yas saxlamaq\nSual: Qara libas geyməyin məkruhluğunu nəzərə alaraq Həzrət Zəhranın şəhadət günlərində qara geyinmək icazəlidirmi?\nFatimiyyə günlərində matəm mərasimləri təşkil etmək nə dərəcədə düzgündür? Nə üçün bir çoxları bu işə etirazla yanaşır?\nHəzrət Zəhranın (s) qapısına həqiqətən od vurulub, yoxsa bu bəzi insanların hesab etdiyi kimi əfsanədir?\n1. Məsumların şəhadət günlərində qara libas geyməyin bir növ “Təzimi-şəairi ilahi” (İlahi nişanələrə hörmət) sayıldığını nəzərə alsaq, bu iş məkruh deyil.\n2. Bu mərasimlər müsəlmanların sıraları arasında təfriqə və nifaq salmayacaq şəkildə təşkil olunsa, heç bir kəs ona mane olmamalıdır. Mane olanlar elə təsəvvür edirlər ki, bəzi mərasim iştirakçıları əhli-sünnətə qarşı radikal çıxışlar edirlər və bu da hazırkı şəraitdə təfriqəyə səbəb olur.\n3. Həzrət Zəhra (salamullahi əleyha) dünyasını təbii ölümlə dəyişməyib. Bu fikrin tarixi faktlarını “Vəhy evinə yürüş” kitabında əhli-sünnət mənbələrindən qeyd etmişik.\nHəzrət Zəhra (s) üçün “Seyyidətu nisail-aləmin” adı\nSual: Nə üçün biz Həzrət Fatimeyi-Zəhranı (salamullahi əleyha) “Seyyidətu nisail-aləmin” (aləmlərin xanımlarının xanımı) adlandırırıq?\nHalbuki Quranda onun adı çəkilmir. Digər tərəfdən Quranda Həzrət Məryəm bu adla yad edilir.\nBu ifadə bəzi hədislərdə nəql edilmişdir. “Həl əta” və “Kövsər” surələri, eləcə də “Təthir” və “Mübahilə” ayələri həqiqətdə Həzrət Zəhra (salamullahi əleyha) barəsində nazil olmuşdur.\nNəşr tarixi: « 1393/01/12 »\nİstifadəçilərin sayı : 3182


"ABŞ-ın qanunsuz hərəkətlərinə hər zaman məntiqi cavabımız olub", - Mariya Zaxarova\n20:30 20.06.2021 (Yenilənib 20:24 20.06.2021)\nRusiya Xarici İşlər Nazirliyinin rəsmi nümayəndəsi Mariya Zaxarova, Vaşinqtonun Navalnı ilə bağlı yeni sanksiya paketi hazırlamasına cavab verməkdə gecikməyib.\nBAKI, 20 iyun - Sputnik. Vaşinqton, Aleksey Navalnı ilə bağlı vəziyyətlə əlaqədar olaraq Rusiya Federasiyasına qarşı yeni sanksiyalar hazırlayır.\nSputnik Azərbaycan RİA Novosti-yə istinadla xəbər verir ki, bunu ABŞ Prezidentinin Milli Təhlükəsizlik üzrə köməkçisi Ceyk Sallivan bu gün CNN telekanalına verdiyi müsahibədə bildirib.\nCo Baydenin köməkçisi deyib ki, birincisi, izləyicilərin Aleksey Navalnının zəhərlənməsinə görə Rusiyaya qarşı sanksiya tətbiqini başa düşməsi vacibdir. O, bununla bağlı tətbiq olunacaq başqa bir sanksiya paketini hazırladıqlarını qeyd edib.\n"Rusiyanın zərərli hərəkətlərinə cavaba gəlincə, biz hər zaman zərbələrimizi yumşaltmayacağımızı nümayiş etdirmişik", - Sallivan deyib.\nOnun sözlərinə görə, ABŞ "Şimal axını-2" boru xəttinin tikintisini həyata keçirən Rusiya şirkətlərə qarşı sanksiyaları davam etdirir.\n"ABŞ-ın qanunsuz hərəkətlərinə hər zaman məntiqi cavabımız olub", - deyə o, bildirib.\nZaxarovanın fikrincə, Vaşinqtonda bəzi insanlar karuseldəki maneə sahəsini sevirlər.\nOnun sözlərinə görə, "Şimal axını-2" iştirakçıları xüsusi operatorlar və müstəqil dövlətlər olan bir iqtisadi layihədir. ABŞ isə sanksiyalardan öz rəqabətsizlik problemlərini həll etmək üçün bir vasitə kimi istifadə etmək istəyir.\nQeyd edək ki, Navalnı 20 avqust 2020-ci ildə Tomsk-Moskvaya reysi ilə uçan təyyarənin göyərtəsində xəstələnəndən sonra zəhərlənmə diaqnozu ilə Omsk xəstəxanasına qaldırılıb.\nRusiyanın ABŞ-dakı səfiri geri qayıdıb\nİki ölkə arasındakı münasibətlərin pisləşməsi fonunda mart ayında Moskvaya məsləhətləşməyə dəvət olunan Rusiyanın ABŞ-dakı səfiri Anatoli Antonov bu gün ABŞ-a uçub. Antonovun Moskva vaxtı ilə təxminən 9:20-də (Bakı vaxtı ilə 10:20) Şeremetyevo hava limanından Nyu-Yorka uçduğu, oradan da Vaşinqtona gedəcəyi bildirilib.\nABŞ-ın Moskvadakı səfiri Con Sallivan bu ərəfədə tezliklə Rusiyaya dönəcəyini bildirib.\nSəfirin geri çağırılması\nQeyd edək ki, ABŞ prezidenti Cozef Bayden bu il martın 17-də “ABC News” telekanalına müsahibəsində Rusiya lideri Vladimir Putini Birləşmiş Ştatlarda 2020-ci ildə keçirilmiş seçkilərə müdaxiləyə görə cavab verəcəyi ilə hədələyib. Bayden həmçinin rusiyalı həmkarının ünvanına xoşagəlməz ifadələr də səsləndirib.\nRusiya Xarici işlər Nazirliyinin rəsmi nümayəndəsi Mariya Zaxarova isə cavabında bildirib ki, “Rusiyanın Vaşinqtondakı səfiri Anatoli Antonov, ABŞ-la münasibətlər kontekstində nə edəcəyimizi və hara hərəkət edəcəyimizi analiz etmək üçün Moskvaya məsləhətləşmələrə dəvət edilib”.\nRusiya XİN-in səfirin geri çağrılması ilə bağlı yaydığı bəyanatda deyilirdi: "Amerikanın yeni rəhbərliyi təxminən iki aydır hakimiyyətdədir, simvolik 100 gün mərhələsi çox da uzaqda deyil və bu, Co Baydenin komandasının nə etdiyini və nəyi etmədiyini qiymətləndirmək üçün əlverişli səbəbdir".\nNazirlik Moskva ilə Vaşinqton arasındakı münasibətlərin çıxılmaz vəziyyətdə olduğunu və ən əsası bundan çıxmağın yollarını tapdığını qeyd edib:\n"Amerikalılar bununla bağlı riskləri dərk etsələr, onların geri dönüşü olmayan deqradasiyasının qarşısını almaqda maraqlıyıq".


"Rossiya24" telekanalı Bakıda keçirilən "Formula 1" Qran-prisindən reportaj hazırlayıb\n16:02 29 Aprel 2019\nRusiyanın "Rossiya24" telekanalı Bakıda keçirilən "Formula 1" Qran-prisindən reportaj hazırlayıb. ONA-nın Moskva müxbirinin verdiyi məlumata görə, jurnalist Boris Maksutovun müəllifi olduğu üç dəqiqəlik reportajda Azərbaycan Prezidenti İlham Əliyevlə müsahibə də yer alıb.\nMüsahibədə Azərbaycan Prezidenti İlham Əliyev “Formula 1” idman yarışının dünyada yarım milyarda yaxın insan tərəfindən izləndiyini söyləyib.\n"Əlbəttə ki, Bakı da “Formula 1”-in keçirildiyi şəhərlərin siyahısındadır. Bu çox vacibdir. Birinci yarışdan sonra Azərbaycanda turizmin inkişaf 22 faiz, ikinci yarışdan sonra isə 20 faiz təşkil edib. Ona görə də bu, ölkəyə, şəhərə böyük gəlir gətirir. Azərbaycanın bu yarışdan artıq 300 milyon dollar qazandığı hesablanıb",- deyə Azərbaycan Prezidenti İlham Əliyev müsahibədə vurğulayıb.\nReportajda Bakıda keçirilən Formula yürüşünün xüsusi olduğu qeyd olunub. Bildirilib ki, Bakı trekində rekord sürət saatda 378 km qeydə alınıb. Pilotlar Daniel Rikardo Bakı trekinin əla olduğunu, Maks Ferstappen isə trekin təhlükəli deyil, lakin həyəcanlandırıcı olduğunu qeyd edib.\nReportaja Bakının turistik məkanları, xüsusi ilə Heydər Əliyev Mərkəzi, İçərişəhər, mərkəzi küçələri barədə danışılıb. Ölkəyə "Formula 1” yarışının keçirilməsi ilə əlaqədar 10 minlərlə turistin gəldiyi qeyd olunub.\nTeqlər: Formula 1 Rusiya İlham Əliyev bütün xəbərlər


Tarix: 22-10-2018, 16:11 Oxunma sayı: 446 Bölmə: Siyasət\nBununla bağlı Milli Məclisin Daxili Nizamnaməsinin 47-ci maddəsinə (Parlamentdaxili məsuliyyətə cəlb olunan Milli Məclisin deputatına intizam tədbirlərinin tətbiqi qaydası) dəyişiklik təklif edilir.\nDəyişikliyə görə, Milli Məclisin Daxili Nizamnaməsinin 45-ci maddəsinin birinci hissəsinin birinci bəndində göstərilən əsas olduqda, Milli Məclisin, yaxud onun komitə və ya komissiyasının iclaslarına sədrlik edən tərəfindən Milli Məclisin deputatı barəsində xəbərdarlıq, söz kəsmə və ya iclas salonundan çıxarma intizam tədbiri tətbiq edilir. Yaxud töhmət intizam tədbirin tətbiq edilməsi üçün İntizam Komissiyasına təqdimatla müraciət edilir.\nİntizam Komissiyası iki həftə müddətində apardığı araşdırma nəticəsində müvafiq əsaslar aşkar etdikdə deputat barəsində töhmət intizam tədbirinin tətbiq edilməsi barədə qərar qəbul edir.\nHazırki qanunvericilikdə isə aşağıdakı kimi qeyd edilib:\nBu Qanunun 45-ci maddəsinin 1-ci, 2-ci, 3-cü, 4-cü bəndlərində göstərilən əsaslara görə, Milli Məclisin, yaxud onun komitə və ya komissiyasının iclasına sədrlik edən Milli Məclisin deputatına xəbərdarlıq edə, onun sözünü kəsə və ya onu iclas salonundan çıxara bilər. Bir qayda olaraq, iclas salonundan çıxarma qaydanı kobud surətdə pozan deputatlara tətbiq edilir.\nDəfələrlə xəbərdar olunan, sözü kəsilən, iclas salonundan çıxarılan deputatın məsələsi Milli Məclisin sədrinin, yaxud komitə və ya komissiyanın sədrinin təqdimatı ilə baxılmaq üçün Milli Məclisin İntizam komissiyasına göndərilir. İntizam komissiyası bu məsələyə həsr olunmuş iclası 5 gün müddətində keçirməli və məsələyə baxarkən Milli Məclisin iclaslarının stenoqramlarından və videoyazısından istifadə edə bilər. İntizam komissiyanın qərarı ilə intizamı pozan deputata töhmət verilə bilər/modern.az\nFransada milli bayram günü terror: azı 80 ölü, 100-dən çox yaralı\nTarix: 15-07-2016, 09:27 Oxunma sayı: 855 Bölmə: Dünya\nYük maşını bayrama toplaşan insanlara çırpılıb\nZabit Səmədov nokautla dünya çempionu oldu – VİDEO\nTarix: 24-08-2016, 10:15 Oxunma sayı: 1 140 Bölmə: İdman\nXəbər verdiyimiz kimi, bu gün Çeçenistan Muxtar Respublikasının paytaxtı Qroznıda Rusiya\nBu gün həlak olan jurnalistlərə şəhid statusu veriləcək - RƏSMİ\nTarix: 4-06-2021, 15:10 Oxunma sayı: 183 Bölmə: Cəmiyyət\n"Zirə" - "Sumqayıt" - FOTOLAR\nTarix: 12-02-2018, 10:58 Oxunma sayı: 1 400 Bölmə: İdman / FOTO\nTopaz Premyer Liqanın XV turunda keçirilən "Zirə" - "Sumqayıt" matçında qalib aşkarlanmayıb - 1:1.\nMöhsün Nağısoyluya yeni vəzifə verilib\nTarix: 9-10-2021, 11:23 Oxunma sayı: 210 Bölmə: Cəmiyyət\nAzərbaycan Milli Elmlər Akademiyasının (AMEA) Nəsimi adına Dilçilik İnstitutunun sabiq direktoru,\nTarix: 6-12-2017, 17:18 Oxunma sayı: 667 Bölmə: İqtisadiyyat\nAzərbaycan Mərkəzi Bankı (AMB) dekabrın 7-nə olan USD/AZN rəsmi məzənnəsini açıqlayıb.


toba fəlakəti nəzəriyyəsi sözaltı sözlük\ntoba fəlakəti nəzəriyyəsi\n1. (bax: toba catastrophe theory)\ntəxminən 75 min il bundan əvvəl indoneziya'nın Sumatra adasında, indiki toba gölü'nün yerində baş vermiş, bilinən ən böyük və ən sonuncu supervulkanik püskürmə*dir.\nfərziyyəyə görə: 6-10 illik vulkanik qış* və 1000 il davam edəcək soyuq dönəm başlamışdır. hominid nüfus təxminən 10 minə qədər azalmış, yəni "population bottleneck" deyə tabir edilən genetik tıxanma/darboğaz olmuşdur. modern insanların bir-birinə bu qədər bənzəməsinin səbəbi də, məhz atalarının həyatda qalmağı bacaran həmin kiçik qruptan törəməsidir. Təkcə homo-sapiens və homo-floresiensis deyil nəsli azalan, başqa türlər də var, azalan və ya tamamilə yox olan.\nNot: Celal Şengör kainatın meydana gəlməsi və təkamül daxil xeylaq şeydən bəhs etdiyi 3 saat 42 dəqiqəlik verilişdə daha gözəl anlatırdı deyəsən. tam neçənci dəqiqədən başladığını bilmirəm, amma veriliz zatən möhtəşəmdi, axıra qədər izləyin məncə\n"Teke-tek 10 şubat 2016"\n17.04.2016 04:29, khmelnytsky\n2. (bax: endoplazmatik retikyulum )?\n17.04.2016 05:16, dedi pipisi kucuk husam\n3. (bax: super vulkanlar)\n17.04.2016 12:42, sistem robotu


İsa peyğəmbər təhqir edildi - ForGenc.Net\nİsa peyğəmbər təhqir edildi\nMüəllif : esmeralda · 13.03.2009, 09:53 · Baxılıb :\nİtaliya muzeyində onu qurbağa formasında göstərirlər\nMəhəmməd peyğəmbərin karikaturası çəkilərək təhqir edilməsindən sonra, indi də İsa peyğəmbərin təhqir edilməsi ilə bağlı qalmaqal yaşanır. Türkiyə mətbuatının istinadən verdiyi məlumata görə, peyğəmbər çarmıxa çəkilmiş qurbağa formasında göstərilib.\nÇarmıxa mıxlanmış əlində pivə stəkanı tutan, dili ağzından bayıra çıxmış şəkildə hazırlanan 130 santimetrlik heykəl İtaliyanın Bolzano şəhərindəki “Museion” muzeyində nümayiş etdirilir. Muzeyin əməkdaşları təhqiramiz heykəli 10 il öncə ölən alman heykəltaraşı Martin Kippenbergerin hazırladığını bildirərək onu müdafiə ediblər: “O insanların qorxularını araşdırırdı”. Roma papası XVI Benedikt isə heykəl barədə xəbər tutandan sonra “bu küfrün, bu əclaflığın günləri sayılıb” deyərək onun yığışdırılib məhv edilməsini istəyib.\nBolzano muzeyinin rəhbərliyi papanın işə qarışmasından sonra təhqiramiz heykəli giriş salonun ən diqqət çəkən yerindən yığışdırıb. İndi isə heykəlin “sənətkar azadlığı”na riyat edilərək saxlanılması və ya Vatikanın təzyiqi ilə ümumiyyətlə yığışdırılması arasında seçim edilir.\n13 Mart 2009 tarixində, saat 14:48\nALLAh ozu onlarin cezalarini verecek INWALLAH……utanmazlar\n13 Mart 2009 tarixində, saat 17:36\nна Азербайджанском ниче не пойму из-за этого не прочитала но спс\n15 Mart 2009 tarixində, saat 21:07\nVAXT ONLARA HER SEYI BASA SALACAQ\n16 Mart 2009 tarixində, saat 07:50\nAAMIN INSHALLAH xebere gore twk\nNövbəti xəbər Tanınmış müğənninin sevgilisi kokainə görə həbs edildi\nƏvvəlki xəbər Qeybət\n60 sorğu 0,576 saniyəyə.


ELIZABETH ARDEN ADVANCED CERAMIDE CAPSULES İNKIŞAFI - YAŞLANMA ƏLEYHDARI - DƏRIYƏ QULLUQ - GüNDüZ BAXIMI - GöZƏLLIK TƏŞKILATI - DƏRIYƏ QULLUQ - 2019\nElizabeth Arden'i kult-klassik seramid kapsulalarla əlaqələndirmədən düşünmək olduqca qeyri-mümkündür. Anamızı gözəllik sayğacına müşayiət etdiyimiz müddətdə, hər alış-veriş səfərində evə gəldiyimiz bir zımba, bu sehrli serum kapsullarının bir kavanozudur.\nAnamla gözəl alış-verişə getdiyimdən bu yana keçəndən bəri təxminən bir on il yarım olmuşdur, amma hələ də klassik məhsula qədər sadiqdir. Seramid, vitamin A və E vitamininin güclü və effektiv qarışığı ilə hazırlanan bu tək dozalı müalicələr dərini nəmləndirməyə və dolğunlaşdırmağa kömək edir, dərini daha gənc, daha yumşaq və daha az astarlı bir görünüş verir. Ancaq bu məhsul praktik olaraq "oldie but goodie", 27 il (və bəzi texnoloji inkişaflar) tərifini verdikdən sonra, Elizabeth Arden onu bir yükseltmə verir.\nGənc İstədiyiniz Dəri Üçün Ultimate İçindekiler siyahısı\n"Tədqiqat göstərir ki, seramidlər stratum korneum üçün kritik olsa da, xolesterin və yağ turşuları kimi digər lipidlər də əhəmiyyətli rol oynayır və bütün üçü sağlam görünüşlü bir dəri bariyeri üçün vacibdir", Janet Curmi, Elizabeth Arden qlobal təhsil və inkişaf. "Bu məlumatlara əsaslanaraq yeni Advanced Ceramide Capsules formulunda bu lipidlərin birləşməsini yeni və yüksək səviyyədə dəri-eyni seramidlər, yağ turşularının daha yüksək səviyyəsi və yeni tərkib hissəsi olan xolesterol ilə düzəldirdik. Dərinin xarici təbəqəsi. "\nDaha əvvəl xolesterolun dəridə güclü bir maneəni qoruduğuna kömək edən əsas lipid olduğunu bildirdik. Dərinin təbii xolesterolu səviyyələri tükənməyə başlayır, çünki bu tərkib 40 yaşdan yuxarı olan qadınlar üçün xüsusilə vacibdir, çünki quruya və krepi tərkibinə səbəb olur.\nElizabeth Arden yeni südlü kapsulaların orijinal formulasını əvəz edəcəklərini təsdiqlədi. Çıxarılma tamamlanana qədər, gözəllik sayğacını bir dəfə ziyarət etdiyiniz zaman "İdeal" kapsulları soruşmağa əmin olun.\nCopyright 2019 \_ ar.womanfitness.info \_ Elizabeth Arden'in Cult-Classic Dəriyə Qulluq Kapsulaları Yalnız Qocalma əleyhinə Yükseltmə Gotta var


Valideynlər yeni qərarı alqışlayırlar\n14:17 13.05.2019 (Yenilənib 17:37 07.05.2019)\nTəranə Xudabaxşiyeva - Sputnik Azərbaycan\nBAKI, 13 may — Sputnik. Son zamanlar valideynlər arasında bağçalara uşaq qoymaqla bağlı problemlər, şikayətlər artmaqdaydı. Valideynlər bildirirdilər ki, müraciət etdikləri uşaq bağçalarında əvvəlcə yer olmadığı bəhanə edilir. Daha sonra isə bağça müdirləri onlardan uşaqlarını bağçaya qəbul etməyin müqabilində müəyyən məbləğdə pul tələb edirlər.\nÇoxsaylı şikayətləri nəzərə alaraq Bakı Şəhər İcra Hakimiyyəti tərəfindən bu barədə yeni qərar qəbul edilib. Belə ki, bu ilin sonuna kimi bağçalara qəbulun elektronlaşdırılması işləri həyata keçiriləcək. Yəni gələn ildən uşaqlar bağçalara məktəblərdə olduğu kimi elektron qaydada qəbul olunacaqlar.\nMaraqlıdır, əhali bu qaydadan nə qədər razı qalıb, bu addımı necə qiymətləndirir? Ümumiyyətlə, bu üsulun qəbuldakı korrupsiya faktlarının qarşısını alacağını hesab edirlərmi? Sputnik Azərbaycan-ın əməkdaşı bu suallara cavab tapmaq məqsədilə sosial şəbəkələrdə sorğu keçirib. Sorğumuzda iştirak edən sosial şəbəkə istifadəçilərinin cavablarını olduğu kimi təqdim edirik:\nMəhəmməd Türkmən: "Rüşvət almaq çətinləşəcək. "Yer yoxdur" deyib, 200 manat alandan sonra yer açılmayacaq".\nElşən Ağalar: "Müasir dövrümüzdə bu cür tətbiqlər, təbii ki, önəmlidir. Nisbətən korrupsiyaya qarşı da öz təsirini göstərəcək. Sadəcə olaraq bundan hər bir vətəndaşın istifadəsi üçün imkanları genişləndirmək lazımdır".\nKamran Əsədov: "Bağça müdirləri bəzi azyaşlıları qəbul edir, digərlərinə isə boş yer olmadığını deyirlər. Çünki buradakı uşaqların qeydiyyatını onlardan başqa heç kim aparmır. Elektron sistem olmadığından, İcra Hakimiyyəti belə, bağçadakı uşaqların dəqiq sayından xəbərsizdir. Yalnız fiziki olaraq gedib görmək, müfəttiş göndərməklə kifayətlənir. Direktorlar da bundan yararlanıb, o yerləri başqa üsullarla valideynlərə təklif edirdilər. Fikrimcə, elektron sistem prosesin şəffaflaşmasına kömək edəcək".\n© Photo : Bakı Şəhər Mədəniyyət və Turizm Baş İdarəsinin mətbuat xidməti\nSamir Abdulov: "Düşünürəm ki, yaxşı hal deyil. İndi kimsə daxil olub uşağını istədiyi bağçaya qoyacaq, bəziləri yer olmadığı üçün kənarda qalacaq. Kaş ki, köhnə üsul qalardı".\nCəlalə Ağayeva: "Yeni qərarı dəstəkləyirəm. Yeni qanunun tətbiqindən sonra bağça müdirləri valideynlərdən pul ala bilməyəcəklər".\nAdil Vəliyəv: "Məktəbəqədər və birinci sinfə qəbulun onlayn olması qeydiyyatı şəffaflaşdırdı. Əvvəllər valideynlər direktorlara pul verib, uşaqlarını istədikləri müəllimin sinfinə yazdırırdılar. İndi isə onlayn şəkildə istədiyi müəllimi seçib, qeydiyyatı ona görə aparır".\nLamiyə Namiqqızı: "Məncə, heç nə dəyişməyəcək. Onsuz da yenə uşaq bağçaya qəbul olunandan sonra valideynlər direktorlara şirinlik verməli olacaqlar. Bu, gözdən pərdə asmaq üçündür".\nŞahidə Tapdıq: "Təbii ki, onlayn qəbul öz müsbət təsirini göstərəcək. Zənnimcə, bu, təkcə məktəbəqədər təhsil sistemində deyil, bir çox qurumlarda olsa, daha yaxşı olar. Bununla az da olsa, bəzi məmurların, o cümlədən, məktəb direktorlarının rüşvət alma ehtimalını müəyyən dərəcədə aşağı salmaq mümkün olacaq".\nElnurə Abuşova: "Bu, formal xarakter daşıyacaq. Onsuz da pulsuz heç kimin uşağı bağçaya qəbul olunmur".\nrüşvət, valideyn, elektron, direktor, müdir, bağça, uşaq\nQazaxıstanda bağça müdiri tərbiyəçini döyüb


Molla yetim və xəstə uşaqları məscidə ekskursiyaya apardı … – Hədiyyələr verdi … – www.din.az\nManşetMolla yetim və xəstə uşaqları məscidə ekskursiyaya apardı … – Hədiyyələr verdi …\nMolla yetim və xəstə uşaqları məscidə ekskursiyaya apardı … – Hədiyyələr verdi …\nMüsəlman məbədi ətrafında təmizlik işləri aparıldığını görən uşaqlar həvəslə bu işə qoşulublar.\nBu yaxınlarda Həştərxan vilayətinin Nərimanov rayonunun psixo-nevroloji internat məktəbinin tələbələri Cakuyevka kənd məscidini ziyarət ediblər.\nDin.az xəbər verir ki, islam ibadətgahına ekskursiyanı rayon imamı Fərhat-həzrət Kenjəliyev təşkil edib. Məscidə gələn vaxt müsəlman məbədi ərazisində təmizlik işləri aparıldığını görən uşaqlar həvəslə bu işə qoşulublar.\nYetim və xəstə uşaqları məsciddə gəzdirdikdən sonra xeyirxah molla onlar üçün çay-şirniyyat süfrəsi təşkil edib. Fərhat-həzrət Kenjəliyev süfrə ətrafında balaca müsəlmanlara İslamın gözəlliklərindən, dünya həyatını mənalı yaşamağın yollarından bəhs edib. Sonda imam uşaqların hər birinə hədiyyələr təqdim edib. / Moderator.az


2 otaqlı Kiraye menzil, Abay Kunanbayev küç. (Bakı) — Kirayə mənzil, Flatfy.az\n2 otaqlı Kirayə mənzil, Abay Kunanbayev küç. (Bakı)\nİcarəyə verilir 2 otaqlı yeni tikili 60 m², 7-ci mikrorayon q.\nTECILI--7 ci mkr, Ankara wadliq evinin yaxinliginda yerlewen yeni tikili binada umumi sahesi 60 kv.m olan 2 otaqli ( 1 otaqdan 2 otaga duzelme) tam temirli ve ewyali menzil kiraye verilir.. Menzilde qaz, su, iwiq daimi, istilik sistemi kombidir.. Real muwteriler elaqe saxlasin.. Ofisin xidmet haqqi 20 % tewkil edir..Menzil aileye verilir..\nİcarəyə verilir 2 otaqlı yeni tikili 55 m², 7-ci mikrorayon q.\n7 mikrorayon Piramida Mtk ya məxsus 13/12 mertebesinde 2 otaqlı əla təmirli mənzil 500 manata kirayə verilir.\nİcarəyə verilir 2 otaqlı yeni tikili 64 m², 7-ci mikrorayon q.\n7 ci mkr, Ankara wadliq sarayinin yaxinliginda yerlewen yeni tikili binada umumi sahesi 64 kv.m olan 2 otaqli menzil kiraye verilir.. Menzilde qaz, su, iwiq daimi, istilik sistemi kombidir..Real muwteriler elaqe saxlasin.. Ofisin xidmet haqqi 20 % tewkil edir..Qiymet -500 azn sondur..\nİcarəyə verilir 2 otaqlı yeni tikili 90 m², Azadlıq Prospekti m.\nDiqqet - menzil oktyabrin axiri bosalacaq. Real musteri ucun menzile baxmag mumkundur. Azadliq metrosuna yaxin 7-ci mikrorayonda Ankara Şadliq sarayinin yaxinliginda yeni tikilinin 8-ci mertebesinde qanuni 2 otagli əla təmirli mənzil kiraye verilir. Bina 24 saat muhafize, kodlu qapi sistemi, parking, suretli liftler ve s. ile temin olunub, qaz, su, isiq daimidir. Istilik sistemi kombidir, menzilde yasayiscun lazim olan her serait ve butun nov avadanliqlar var, firmanin xidmet haqqi 20% teskil edir.\nİcarəyə verilir 2 otaqlı yeni tikili 73 m², 7-ci mikrorayon q.\nBineqedi ray.7 mkr,union park yawayiw kompleksinde,Dernegul metrosuna yaxin,Versal wadliq evine yaxin,beynelxalq universitetin yaninda 16 mertebenin 1 mertebesinde ela temirli 1 otaqdan 2 otaqa duzelme menzil kiraye verilir..kombi sistemi var.menzil iri aile uchun nezerde tutulmayib,2 uzaqi 3 nefer uchun elveriwlidir!!xaiw olunur ancaq normal vaxtinda pilunu veren eve baxan ve terbiyyeli insanlarin zeng vurmasi xaiw olunur.menzilde qab yuyandan bawka her bir ewya yerindedir!!!.qiymet sondur,ofis hakki 20%menzilin videosu var lazim olsa bu nomrenin votsapina yazin gonderim!!!\nİcarəyə verilir 2 otaqlı yeni tikili 110 m², Dərnəgül m.\nÜnvan: Bakı şəhəri, Abay Kunanbayev küç Dərnəgül m. Binəqədi r.\nBinəqədi rayon, 7mkr Dərnəgül metrosunun tam yanı, Baku Bus #88 avtobusların dayanaçağı. Binəqədi Ali Məhkəmə ilə üz bə üzdə tikilən yeni novostroykanın 16/6 da 110m2 , 2 otaqlı mənzil icarəyə verilir. Təmir yeni olunub. Evdə hər şey var qab yuyan, paltar yuyan, hər otaqda kondisioner. Binada iki lift , alt qaraj var. Yaxınlıqda Bravo, Bazarstor, Araz marketlər var. Nərimanov metrosunun yanına maşınla 15 dəq yoldu. Həyətdə uşaqlar üçün oyuncaq yeri, həyət tam mühafizə altındadır. Həyətə maşınla giriş qadağandır. Qiymeti 650m komendant daxil və 500m depozit (çıxanda evdən qaytarılır).\nMənzillərin kirayəsi; Bakı, Abay Kunanbayev küç.; otaq: 2 rooms


XƏBƏRDARLIQ: Hər şey başa döndü, kabus yenidən başlayır! | Busaat.az – Bu saata olan xəbərlər\n25 İyl 2020 - 23:11 2.5 K\nXƏBƏRDARLIQ: Hər şey başa döndü, kabus yenidən başlayır!\nGələn son dəqiqə xəbərlərinə görə; koronavirus (covid-19) epidemiyasında ikinci dalğa təsirini artırmağa başlayıb. Xüsusilə Avropa ölkələrində narahatlıq zirvəyə qalxıb.\nSherg.az xarici mediaya istinadən xəbər verir ki, İspaniyada, xüsusilə ölkənin şərqindəki Katalonya və Araqon muxtar bölgələrində koronavirus (Covid-19) epidemiyasında artan yeni hadisələr, Avropanın digər ölkələrində narahatlıq yaratmağa başlayıb.\nFransadan sonra Belçika da vətəndaşlarına Katalonyaya getməmələrini tövsiyə edib.\nAyrıca bu iki şəhərdən Belçikaya gələnlərin də tədbir məqsədiylə 14 gün karantində saxlanacağı qeyd edilir.\nKatalonya muxtar rəhbərliyi, son 24 saatda bölgəsində Kovid-19-dan 1493 yeni hadisə təsbit edildiyini açıqlayıb. Katalonyada mövcud vəziyyətdə 71-i reanimasiyada olmaqla Covid-19 diaqnozu qoyulan 300-dən çox insanın müalicəsinə xəstəxanada davam edildiyi məlumatı paylaşılıb.\nİspaniyada bu gün təxminən 300 yerdə aktiv vəziyyətdə Kovid-19 hadisələri aşkarlanıb, Araqon, Katalonya, Madrid, Navarra, Bask bölgələrində epidemiyanın artım sürəti diqqət çəkir.\nİspaniya Səhiyyə Nazirliyinin cümə günü açıqladığı son məlumatlara görə, Covid-19-dan indiyə qədər ölkə daxilində 28 min 432 nəfər həyatını itirib.\nPortuqaliyada isə bəzi alim, elm mərkəzləri və şirkətlərin birgə əməkdaşlığı ilə icra edilən işlərdə, yeni tip koronavirusu (Covid-19) təsirsizləşdirdiyi qarşıya qoyulan ilk maskanın hazırlandığı bildirilib.\n10 Avq 2020 - 10:30\n10 Avq 2020 - 10:00\n09 Avq 2020 - 20:45\n09 Avq 2020 - 19:45\n09 Avq 2020 - 16:45


Güzəştlər rəqəmsal ödənişlərin inkişafına müsbət təsir edib – VİDEO – TIME\n28/01/2021 28/01/2021 Aynur Veliyeva\nGüzəştlər rəqəmsal ödənişlərin inkişafına müsbət təsir edib – VİDEO\nAzərbaycan Banklar Assosiasiyası (ABA) 28-29 yanvar 2021-ci il tarixlərində FİNTEX Sammit onlayn (maliyyə texnologiyaları sərgisi) adlı tədbiri təşkil edib. Sammit Azərbaycanda ilk dəfə olaraq virtual stendlər, “networking” xüsusiyyətlərinə malik xüsusi platforma üzərində öz işinə başlayıb.\nTIME rəsmi mənbəyə istinadən bildirir ki, sammit “Bank və Ödəniş Ekosistemində Yeni Trendlər: İnnovativ Həllər, Fintexlər və Təhlükəsizlik” mövzusunda keçirilir.\nAzərbaycan Banklar Assosiasiyasının prezidenti Zakir Nuriyev “Fintex Summit Online” tədbirində deyib ki, ötən il Azərbaycanda ödəmə kartları ilə nağdsız əməliyyatların həcmi 118 milyon manat təşkil edib.\nOnun sözlərinə əsasən, 2020-ci il ərzində nağdsız əməliyyatların payı 58,3 faizə bərabər olub və 2019-cu illə müqayisədə 10% artıb: “Azərbaycanda ilk dəfə ödəmə kartları ilə nağdsız əməliyyatların həcmi nağd dövriyyəni üstələyib”.\nAzərbaycan Banklar Assosiasiyasının (ABA) “Ödəniş sistemləri və rəqəmsal bankçılıq üzrə” ekspert qrupunun rəhbəri Tamerlan Rüstəmov qeyd edib ki, Azərbaycan Mərkəzi Bankının tətbiq etdiyi güzəştlər (bank kartlarına xidmət haqqının 50% azaldılması, ödəmə kartlarının etibarlılıq müddətinin təmassız artırılması imkanı, bank kartlarının müştərinin sifarişi ilə çatdırılması) rəqəmsal ödənişlərin inkişafına müsbət təsir göstərib:\n“Bununla yanaşı, rəqəmsal ödənişlərin inkişaf prosesləri sürətlənib, banklar tərəfindən rəqəmsal ekosistemə yeni məhsullar və xidmətlər tətbiq olunub, mobil bankçılıq xidmətlərinin təkmilləşdirilməsi üzrə islahatlar aparılıb, bank olmayan ödəniş xidmətləri tədarükçülərinin fəaliyyət sahələri genişiləndirilib və onların banklarla qarşılıqlı fəaliyyəti dərinləşdirilib, elektron kommersiya platformalarının fəaliyyəti təkmilləşdirilib”.\nO bildirib ki, Mərkəzi Bank şaxələndirilmiş rəqəmsal ekosistemin formalaşmasında dominant rolunu oynamaqda uğurla davam edir:\n“Bu siyasəti ifadə edən əsas elementlər ani ödənişlər sisteminin, blokçeyn texnologiyası əsasında rəqəmsal eyniləşdirmə sisteminin işə salınması, rəqəmsal ödənişlər üzrə normativ-hüquqi bazanın müntəzəm təkmilləşməsi, eləcə də həvəsləndirici islahatlardır”.\nO qeyd edib ki, rəqəmsal ödənişlərin əhatə dairəsini genişləndirməyə yönəlmiş növbəti uğurlu layihə Sumqayıt və Şamaxı şəhərlərində ictimai nəqliyyatda, eləcə də Bakı-Sumqayıt qatarlarında kart vasitəsilə nağdsız ödənişlərin tətbiqi olub.\nABA ekspert qrupunun rəhbəri bildirib ki, rəqəmsal transformasiya sahəsindəki bütün bu islahatlar Azərbaycanda ödəniş ekosisteminin rəqabətqabiliyyətliliyinin yüksəldilməsinə, rəqəmsal ödənişlərin əhatə dairəsinin genişlənməsinə, maliyyə inklüzivliyinin güclənməsinə, eləcə də rəqəmsal ödənişləri bizim üçün ənənəvi ödəniş formasına çevirəcək cəmiyyətin formalaşmasına müsbət təsir göstərəcək.\nQeyd edək ki, iki gün keçiriləcək Sammitdə dövlət qurumları, banklar və ödəniş ekosistemində təmsil olunan təşkilatlarla yanaşı, beynəlxalq maliyyə institutlarının, həmçinin 3000-dən çox yerli və beynəlxalq təşkilatların nümayəndələri iştirak edirlər.\nPrevious Kafe və restoranlar gələn həftədən istirahətsiz işləyəcək\nNext Qanunsuz beynəlxalq pul köçürmələri ilə məşğul olan şəxs saxlanılıb


«BlackBerry»ni kimlər işlədir?\nBir neçə gün öncə «BlackBerry» telefonlarından internetə çıxış və elektron poçtların qəbulunda problem yaşanıb. Problem Azərbaycanda «BlackBerry» istifadəçilərində də müşahidə olunub. Amma həm «BlackBerry»nin Azərbaycanda operatoru olan «Azercell», «Bakcell», həm də bu modelin rəsmi distributoru olan «ABC Telecom» bildirir ki, bu, texniki problem olub. Sistemdə yenilik edilirmiş və istifadəçilərə xəbərdarlıq mesajı ötürülüb.\n«ABC Telecom»un satış üzrə müdiri Abdul Əliyev düşünür ki, bu problem telefonların Azərbaycandakı bazarına təsir etməyəcək. O deyir ki, rəsmi şəkildə il yarım əvvəl Azərbaycanda fəaliyyətə başlayandan sonra satış səviyyələri aybaay artıb:\n«İlk əvvəl bank rəhbərləri, sığorta şirkətləri idi. Korporativ müştərilərimiz idi. Sonralar mağazalarda satışa çıxarıldı».\nA.Əliyev deyir ki, «BlackBerry» gələnə kimi Azərbaycanda mobil bazara «Nokia» liderlik edirdi, amma indi onlar da bu səviyyəyə çatıblar. «Azərbaycan alıcısı bu modelə niyə seçir» sualına A. Əliyevin cavabı belə oldu ki, adına, nüfuzuna, funksiyasına görə də alanlar var, informasiya təhlükəsizliyinə görə də.\n«BlackBerry»nin lisenziyasını alan «Azercell»dən AzadlıqRadiosuna bildirirlər ki, onların xidmətindən istifadə edənlərin sayı 20 mindir. «Bakcell» də bu istifadəçilərin sayının son illər artdığını\n«AZƏRBAYCANDA HƏLƏ 3G OTURUŞMAYIB»\n«Nokia»nın rəsmi distributoru «MobiTel»in biznes analizi üzrə eksperti Əziz Əliyev deyir ki, əslində 3G hələ Azərbaycanda tam oturuşmayıb deyə, alıcılar arasında bu yeniliyi dəstəkləyən telefonlara maraq o qədər də böyük deyil. Smartfonların satışı ümumi satışın 25 faizini təşkil edir:\n«Aya 10 min satış var. Bazardan xəbərimiz var, başqa modellərin satışında da elə bir ciddi sıçrayış yoxdur».\n«Samsung» telefonlarının rəsmi distributoru olan «İnteqral» şirkətinin satış üzrə rəhbəri Şahin Sadıqov isə AzadlıqRadiosuna deyir ki, son vaxtlar «Samsung» smartfonları Android sistemini dəstəklədiyindən bu modelə maraq artıb. Ş.Sadıqov hər ay nə qədər mobil telefon satdıqlarını söyləməsə də, satışın 25 faiz artdığını bildirib. Smartfonların qiyməti təxminən 200-700 manat arasındadır.\nElə «Nokia» və «BlackBerry»nin də qiyməti modeldən asılı olaraq 200-700 manat arasında dəyişir.\n«BlackBerry»nin qiyməti 200-700 manatdır\n«BlackBerry» istifadəçisi olan Natella Qədirova deyir ki, bu model onu brendinə görə cəlb edib: «Mən iş adamı deyiləm, elə məxfi yazışmalarım yoxdur. Gördüm dost-tanış alır, mən də həvəsə düşdüm, amma indi internetə də girirəm, poçtuma baxıram».\n«TELEFONA FOTO-VİDEOAPARAT YANAŞMASI»\nMobil telefonlar üzrə ekspert Rəşad Əliyev deyir ki, Azərbaycanda az adam telefon seçərkən onun dəstəklədiyi sistemə, məlumatı təhlükəsiz saxlama üstünlüyünə diqqət yetirir:\n«Bizdə telefon seçəndə, funksiyalarından çox telefonun kamerasına baxırlar. «BlackBerry»lər indi daha çox «qlamur» adamlarda rast gəlinir. «iPhone» da əvvəllər populyar idi, amma onun hər xidmətinə pul ödəmək lazım gəldiyi, mütləq «Apple»in məhsullarından istifadəni tələb elədiyi üçün bir qədər populyarlığını itirib.\nR.Əliyev hesab edir ki, telefon şirkətləri Azərbaycan sakinlərini maraqlandıran xidmətləri - məsələn, Azərbaycan dilində hansısa proqramları və ya oyunları tətbiq edərsə - rəqabətdə üstünlük qazanar.\nAzərbaycanda hər 100 nəfərə 105 mobil telefon düşür


Kipr Belarusa qarşı sanksiyaları bloklayır - Avropa İttifaqı qarşısında Türkiyə şərti qoyulub - Pia.az\nBirinci vitse-prezidentin köməkçisi Laçınla bağlı paylaşım edib\nBərdə faciəsi: Bir bacının ürək dağlayan göz yaşları - Video\nDiqqət! Bakıda reyd var - Fotolar\nDüşmən gecə saatlarında qəbiristanlıqları hədəfə alıb - Video\nDaha bir yüksək rütbəli işğalçı məhv edildi - Rəsmi\nErmənilərdən daha bir xain hücum: Mülki əhali yenidən hədəf alındı - Video\nErmənistanın müharibə cinayətləri Peru televiziyasında göstərilib\nBMT təmsilçiləri ortaq mübarizəyə çağırış ediblər 10:29\nDiqqət! Bakıda reyd var - Fotolar 09:49\nYarasalarda koronavirus aşkarlanıb - Rusiyada 08:44\nKipr Belarusa qarşı sanksiyalara qol qoyması üçün şərt kimi Türkiyəyə qarşı sanksiyalar tətbiq edilməsini qoyub. "The Guardian" qəzeti yazır ki, əslində bir-biri ilə heç bir əlaqəsi olmayan iki məsələnin bir müstəviyə gətirilməsi Avropa İttifaqının qərar qəbul etməsində böhranlı vəziyyət yaradıb.\nKipr Avropa İttifaqından Aralıq dənizində neft-qaz axtarışı apardığına görə Türkiyənin üzərinə sanksiyaların qoyulmasını tələb edir. Avropa İttifaqının qaydalarına görə qərarlar ittifaqın bütün üzv ölkələri tərəfindən dəstəklənməlidir.\nQəzet yazır ki, məhz bu qaydalara görə Avropa İttifaqının ən kiçik üzvü 40 Belarus rəsmisinə qarşı sanksiyaların irəli sürülməsini əngəlləyib. Avropa İttifaqının xarici işlər nazirlərinin gələn həftənin bazar ertəsi günü keçiriləcək iclasında Belarus rejiminin 40 nümayəndəsinə qarşı aktivlərin dondurulması və viza qadağanı kimi sanksiyalar müzakirə olunmalıdır.\nÖtən ay Avropa İttifaqı nazirlərinin müvafiq qərarından sonra Belarus rejimi üzərinə sanksiyaların qoyulmasına artıq həll edilmiş bir məsələ kimi baxılırdı.\nAvropa diplomatlarından biri "The Guardian" qəzetinə deyib ki, Kiprin belə mövqe tutması kifayət qədər ciddi məsələdir. Həmin diplomat bildirib ki, Kipr faktiki olaraq Belarus sanksiyalarını girov götürüb.\nSentyabrın 16-da Avropa İttifaqı ölkələrinin diplomatları Kipri Belarus sanksiyaları məsələsini “alver predmetinə çevirməməyə” çağırmışdılar.\n"The Guardian" yazır ki, avtoritar prezident Aleksandr Lukaşenko barəsində kəskin bəyanatlar verdikdən sonra Belarus rejiminə qarşı sanksiyaların elan edilməməsi Avropa İttifaqının nüfuzuna ciddi zərbə vura bilər.\nAvropa İttifaqının Türkiyə ilə münasibətləri Avropa liderlərinin gələn həftə keçiriləcək sammitində müzakirə olunacaq. Ankara şərqi Aralıq dənizində neft-qaz kəşfiyyat axtarışına başlayandan bəri Kipr və Yunanıstan Türkiyəyə qarşı Avropa sanksiyalarının qoyulmasına çalışırlar.\nKipr prezidenti Nikos Anastayades sentyabrın 16-da deyib ki, Avropa İttifaqı öz ixtiyarında olan bütün vasitələrdən istifadə edərək Türkiyəni dayandırmalıdır.\nLakin Avropa İttifaqının əksər üzvləri Türkiyəyə qarşı sanskiyaların qoyulmasına qarşı çıxırlar. Yunanıstan və Türkiyə arasında vasitəçilik edən Almaniya Avropa İttifaqı ilə Türkiyə prezidenti Rəcəp Tayyip Ərdoğan arasında gərginliyin eskalasiyasına qarşıdır. Berlin unutmur ki, Avropa İttifaqı və Türkiyə 2016-cı ildə Avropaya miqrant axınının dayandırılmasına dair saziş imzalayıb.\nBu həftənin əvvəllərində Avropa İttifaqı xarici işlər komissarı Josef Borrell demişdi ki, Ankara və ittifaq arasında həlledici an yetişib.\nO Türkiyəni özünün Yavuz neft-qaz kəşfiyyat gəmisini Kipr sahillərindən çəkməyə çağırmışdı.Ötən həftə Türkiyənin Reis Oruc kəşfiyyat gəmisinin mübahisəli bölgədən çıxarılması Ankara və Afina arasında razılaşma əldə ediləcəyinə ümid yaradıb. Avropa diplomatları bildiriblər ki, Kipr vetosunu geri götürərsə, Belarus üzərinıə sanksiyalar artıq gələn həftə elan edilə bilər. (azadliq.org)\nDüşmən Göygöl və Goranboyu yenidən atəşə tutdu: Meşələrdə yanğın başladı - Rəsmi\nTəhsilin distant təşkili işə bağlı yeni dəyişikliklər açıqlanır - Canlı yayım\n“Fransız maşınına minəcəyinizə, at arabasına minin“ - Sərdar Ortaç\nİki əfsanə yenidən bir arada?\nYarasalarda koronavirus aşkarlanıb - Rusiyada\nSəhər saatlarından düşmən 4 rayonumuzu atəşə tutur - Rəsmi\nCəbhədə son vəziyyət: Döyüşlər Ağdərə, Xocavənd və Qubadlı istiqamətlərində gedir


Gürcü generalının niyyətini pozan 13 yaşlı cəsur Faxralı gənci – Mübariz barədə – Faxrali kəndi\n1988-ci ilin iyul ayının 28-də Bolnisidə ciddi milli qarşıdurma yaranmışdı. Bu, ermənilərin siyasi təxribatının nəticəsi idi. Həmin gecə azərbaycanlılarla gürcülər arasında silahlı toqquşma oldu; rayon mərkəzinin Çürük Qəmərli deyilən hissəsində səhər açılana kimi atışma davam edirdi. Gürcüstan hökuməti Bolnisiyə 1000 nəfər milis işçisi göndərmiş, rayon mərkəzi mühasirəyə alınmış, ətraf kəndlərlə əlaqə kəsilmişdi…\nBelə bir şəraitdə Faxralını da təhlükə gözləyirdi. Hüquq-mühafızə işçilərinin əlinə girəvə keçmişdi və həmişə çəkindikləri Faxralıda da qərəzli axtarışlar apara bilərdilər; camaatın olan-qalan silahını yığışdırılardı, müqavimət göstərənlər cinayət məsuliyyətinə cəlb edilərdi. Məhz buna görə də siyasi stabilləşmə yaranana kimi onları kəndə buraxmaq olmazdı.\nİyul ayının 29-da kənddə operativ qərargah yaradıldı (Kərim Kərimov, Bayram Əliyev, Aslan Həsənov, Rəşid Faxralı, İlham Hüseynov, Tahir Musayev, Tofıq Ayvazov, İsfəndiyar Həsənov, Mahal Əliyev və b.). O narahat yay gecəsi qərargahın üzvləri kənd Soveti sədrinin kabinetinə toplaşdı. Sədrəddin Namazovun dediyi sözlər, bu sözlərin səmimiliyi hamının heysiyyətini, təəssübkeşliyini qətiyyətə, cəsarətə köklədi: Buna görə məni vəzifəmdən azad eləsələr də kabinetim sizə qurbandı. Danışın, məsləhətləşin, yaradın. Mən də sizin biriniz. Təki kəndimizə ətəf-xataf toxunmasın!\nBelə qərara alındı ki, kəndin bütün giriş yolları nəzarətə götürülsün, gecəli-gündüzlü mühafizə edilsin, bu işə bütün məhlələr cəlb edilsin. Faxralıların təşəbbüsü və məsləhəti ilə qonşu kəndlərdə də belə postlar yaradıldı…\n…Bu tədbir səmərəli oldu və gürcülər avqust ayının 4-nə kimi əl-qol aça bilmədilər.\nAvqust ayının 4-də günorta üstü Traktor parkı-nın altındakı postda dayananlar sayıqlığını bir qədər itirir postu boş qoyub kölgəliyə çəkilirlər. Qazqanlar nəslindən olan Mübarizin – 13-14 yaşlı yeniyetmənin nəzərləri Təpələr tərəfdən kəndə yaxınlaşan PDM-ə və onun arxasınca gələn 2 RAF-a sataşır. O, “Kəndə basqın edirlər!” – deyə qışqırır və özü qaçaraq düz yolun ortasında dayanır. PDM bu cürətli uşağa çatanda dayanır.\nGürcüstan DİN-in müavini general-mayor Şaduri RAF-dan düşür. Yox yerdən toplanmış camaatı inandırmağa çalışır ki, Faxralıya ciddi bir əməliyyat üçün gəlməyiblər. Qoy camaat görsün ki, hüquq-mühafizə işçiləri sayıqdır, gürcülər tərəfindən heç bir təhlükə olmayacaq; general yalan danışırdı, RAF -dakı avtomatlıları kəndin evlərində qərəzli axtarışlar aparmaq, kəndi “şmon” – talan elətdirmək üçün gətirmişdi.\nCamaat getdikcə sıxlaşır, böyük bir izdiham yaranır. Kimsə generalın qoluna girib beş-altı addım aralıda dayanmış cavanları göstərir:\n– Onların əllərindəki partladıcıdır. Artıq bir hərəkət eləsəniz maşınlarınız partladılacaq. Burda hər pencəyin altında bir silah var. Qayıdıb gedin, yoxsa qan tökülər. Bu kənd Faxralıdı. Camaat razı olmasa, siz Faxralıya girə bilməzsiniz…\nGeneral düşünüb-daşınır. Hələ də yolun ortasında dayanmış uşağı qanlı-qanlı süzür. Camaatın qırımını görüb maşına tərəf gedir. PDM də, RAF-lar da gəldikləri yolla geri qayıdır…\nO hadisələrdə gürcülər faxrallların iradəsini, əzmini sındıra bilmədilər! Faxralılar Faxralının ad-sanını, şöhrətini mərdliklə, cəsarətlə, kişi kimi mühafızə etdilər!..


21/10/2020 [17:20] - Dünya - ( 1527 dəfə baxılıb)\nEhtimal edilir ki, Azərbaycan hərbçilərinin əlinə keçməkdən ehtiyatlanaraq, Qriqoryanı İrəvana aprıblar. Onun səhhətinin Ermənistan ordusunun məğlubiyyətindən ağırlaşdığı istisna edilmir.\nManvel Qriqoryan 1956-cı ildə Eçmiədzinin Arşaluys kəndində doğulub. Azərbaycan torpaqlarının qanlı işğalının fəal iştirakçılarındandır. O, Qarabağ müharibəsində əsir götürdükləri yüzlərlə azərbaycanlıdan birini dörd il evində qul kimi saxladığını etiraf edib. M.Qriqoryanın dəstəsi Dağlıq Qarabağda azərbaycanlı mülki şəxslərə qarşı xüsusi qəddarlığı ilə seçilib. O, Ermənistan silahlı qüvvələrinin hərbçisi kimi işğal altında olan Dağlıq Qarabağ bölgəsində müxtəlif hərbi hissələrdə komandanlıq edib, Ermənistan ordusunda korpus komandiri olub. 1996-cı ildə general-mayor, 2000-ci ildə general-leytenant ali hərbi rütbəsi alıb. 2000 - 2008-ci illərdə müdafiə nazirinin müavini postunu tutub. 2012 və 2017-ci illərdə Ermənistan Respublika Partiyasının proporsional siyahısından parlamentin deputatı seçilib.\n2018-ci il iyunun 16-da Milli Təhlükəsizlik Xidmətinin tutduğu M.Qriqoryan qanunsuz silah-sursat saxlamaqda, özgə əmlakını talamaqda təqsirli bilinir. Ona məxsus ev və ərazilərdən külli miqdarda silah-sursat, hərbi və xüsusi texnika, cəbhə bölgəsi üçün yığılmış tibbi ləvazimat, ərzaq aşkarlanıb. Onun “Əsgər payı” adlı ət konserv bankalarının bir hissəsini Azərbaycanın işğal altında olan Dağlıq Qarabağ bölgəsində gizlətdiyi məlum olub.\nMüdafiə nazirinin keçmiş müavininin törətdiyi əməllər o qədər iyrəncdir ki, hətta, vəkil Qrant Ananyan ona hüquqi yardım göstərməkdən imtina edib. Xocalı soyqırımı həmmüəlliflərindən biri olan M.Qriqoryanla bağlı cinayət işində keçmiş müdafiə naziri Seyran Ohanyanın da adı hallanır.


Tural Axundov: Mayın sonu "Şamaxı"dan ayrılcam" » FutbolMedia.Az - Ən son idman xəbərləri\n20:11 Bazar ertəsi\n"Şamaxı klubunun təcrübəli futbolçusu Tural Axundovun Futbolmedia.Az saytınamüsahibəsi.\nTural artıq əsas komandanın heyətinə qayıtmısınız. Dünənki oyunda ehtiyyat skamiyada sən də, əyləşmişdin?\nİlk öncə deyim ki, ikinci komandadan qayıtmışıq. Lakin biz sabahkı oyunda yenə gedib ikinci komandanın oyununda iştirak edəcəyik. Bu hər iki klub bizimdir. Həmdə ki, bu oyunlarda dublda çıxış etmək bizim yaxşı formada qalmağımıza kömək edir. Əsas komandaya qayıtmağımıza gəlincə isə biz bunu bilirdik. Yəni həmişəlik getməmişdik. Bizim qovalanmağımız haqda gəzən söz-söhbət şaiədir. Müəyyən məsələlər səbəbindən əsas komandadan aralı düşmüşdük.\n“Sumqayı”a məğlubiyyət haqda nə deyərdin?\nDüzünü deyim ki, məğlubiyyəti gözləmirdim. Əlbəttəki, futbolda hər şey ola bilər. Lakin əlimizə düşən real qol imkanlarından istifadə edə bilmədik. Bundan sonra isə komanda sındı. Belə götürəndə komanda şəklində çox pis oynadıq.\nMayın sonunda “Şamaxı” ilə müqavilən başa çatır. Rəhbərlikdən yeni təklif almısan?\nXeyir. Rəhbərlikdən yeni təklif almamışam. Yalandan deyə bilmərəm. Çox güman ki, may ayının sonunda komandanı tərk edəcəm.\nMətbuatda yazılmışdı ki, artıq yeni təkliflər almısan. Bu doğru məlumatdır?\nBəli. Bilirsiniz ki, mən doğru danışan adamam. Bir neçə təklif var. Lakin “Şamaxı”ıya məxsus olduğum üçün, bu haqda danışmıram. Çünki pəşakar futbolçu biraz soyuqqanlı və səbirli olmalıdır. Onların içərisində iddialı klub da var. Digərləri isə orta səviyyədə.\nSözlərindən blə çıxır ki, arıtq “mayın sonu iş yerini dəyişəcəksən?\nÇox güman ki, mayın sonu iş yerimi dəyişəcəm. Bilirsiniz ki, kifayyət qədər təcrübəli futbolçuyam. Bir çox klublarda forma geyinmişəm. İstənilən kluba təcrübəli futbolçular mütləq vacib lazım olur. Şükür təkliflər var. Hələ tələsmirəm. Çünki vaxta çox var. Soyuq başla hansının təklifi yaxşı, sərfəli, cəzbedici olsa, həmin kluba hə deyəcəm.\nTural Axundov: “Sumqayıt”ı məğlub edib, fasiləyə yaxşı mövqedə yollanmaq istəyirik"


Lamiyə İsazadə: 'Sosial siyasət dövlətimizin daxili siyasətinin tərkib hissəsidir' - GanjaNews\nDövlət başçımızın imzaladığı sosialyönümlü fərman və sərəncamlar dövlətimizin həyata keçirdiyi sosial siyasətin inqilabi xarakter daşıdığının əyani göstəricisidir. Prezidentimizin sosialyönümlü siyasətinin məqsədi sadəcə sosial bərabərsizliyi aradan götürmək deyil, eyni zamanda onu tarazlaşdırmaq, vətəndaşların maddi vəziyyətindəki fərqliliyi aradan qaldırmaq, kəskin təbəqələşməyə yol verməmək, cəmiyyətin bütün üzvlərinin layiqli həyat səviyyəsini təmin etməkdən ibarətdir. Ölkəmizdə aparılan sosial siyasət əhalinin rifah halının yüksəldilməsi sahəsində ardıcıl irəliləyişlərin reallaşdırılmasına imkan verir. Prezident İlham Əliyevin "Azərbaycanda dövlət siyasətinin mərkəzində insan amili dayanır" tezisi imzaladığı bütün sosialyönümlü fərman və sərəncamlarında öz əksini tapır. Xüsusilə qeyd etmək lazımdır ki, ölkəmizdə iqtisadiyyatın liberallaşdırılması sosial himayəyə ehtiyacı olan vətəndaşların maraqları ilə qətiyyən ziddiyyət təşkil etmir. Əksinə, əldə edilən dividendlər insanların sosial problemlərinin həllinə, vətəndaşların həyat səviyyəsinin yaxşılaşdırılmasına yönəldilir. Buna misal olaraq, son 1 ildə pandemiya səbəbindən yaranan çətinliklər fonunda ölkəmizdə işsizlərlə bağlı problemlər mərhələli şəkildə həll olunur, xalqımızın həyat şəraitinin yaxşılaşdırılmasına yönəldilən islahatlar ardıcıl olaraq davam etdirilir. Dövlətimizdə sosial siyasət əhalinin əsas sosial qruplarının marağını əsas götürərək, cəmiyyətdəki münasibətlərin tənzimlənməsində təzahür edir və sosial siyasət dövlətimizin daxili siyasətinin tərkib hissəsidir.\nƏhalinin aztəminatlı təbəqəsinin sosial müdafiəsi məqsədilə həyat keçirilən bütün proqramlar hər zaman xalqımız tərəfindən yüksək rəğbətlə qarşılanmışdır. COVİD-19 pandemiyası dövründə əhalinin sosial müdafiəsi və iqtisadiyyata dəstək məqsədilə həyata keçirilən, 5 milyona yaxın vətəndaşı əhatə edən tədbirlər üçün 3,5 milyard manat vəsait ayrılmışdır.\nSon 1 ildə yalnız pensiya üzrə əhaliyə ödənilən vəsait əvvəlki illərlə müqayisədə 1 milyard manat çox olubdur. Dövlətimiz pandemiya ilə mübarizə çərçivəsində əhalinin təhlükəsizliyinin və sağlamlığının təmin edilməsi, səhiyyə infrastrukturunun təkmilləşdirilməsi, yeni modul tipli xəstəxanaların açılması, müasir laboratoriyaların qurulması, qoruyucu vasitələrin istehsalı, dərman preparatlarının, tibbi avadanlıqların alınması, insanların müalicəsi, vaksinasiyası və s. məsələlərin həlli üçün böyük vəsait sərf etdi. Dövlət və qeyri-dövlət sektoru üzrə iş yerlərinin qorunması üçün məqsədyönlü tədbirlər görüldü. Həyata keçirilən hər bir sosial-iqtisadi siyasət milyonlarla böyük vəsait tələb edir. Bu vəsaitin əldə olunması isə şübhəsiz ki, düzgün və düşünülmüş dövlət idarəçiliyinin, düzgün iqtisadi siyasətin nəticəsidir. Azərbaycanın hər bir vətəndaşının probleminin mümkün olan ən qısa zamanda və ən yaxşı şəkildə həlli dövlət başçımızın həyata keçirdiyi siyasətin mərkəzində dayanır. Yaxın keçmişə nəzər salsaq sentyabrın 27-də başlamış Vətən Müharibəsinin hər günü dövlətimizə təxminən 100 milyon manata başa gəldi və ümumilikdə 44 gün ərzində 4 milyard manat həcmində vəsait xərcləndi. Müharibədən sonrakı dövrdə geniş sosial dəstək paketlərinin həyata keçirilməsi, o cümlədən şəhid ailələrinə, müharibə əlillərinə yardım məqsədilə böyük məbləğdə vəsaitin xərclənməsi nəzərdə tutulur. Dövlət başçımızın ötən ilin sonlarında imzaladığı fərmanlarla şəhid ailələrinin təqaüdlərində 66,7 faizlik, müharibə əlilləri və digər həssas qrupların təqaüdlərində orta hesabla 50 faizlik artımlar edilib, yeni təqaüd növləri təsis olunubdur. Bu artımlar da ildə əlavə olaraq milyonlarla manat vəsaitin ayrılmasını nəzərdə tutur. 2020-ci ilin dekabrında təsdiq olunmuş yeni sosial dəstək paketinə əsasən, şəhid ailələrinə və 20 yanvar şəhidlərinin ailələrinə aylıq müavinətlər 300 manatdan 500 manatadək artırılıb ki, bu da 66.7% artım deməkdir. Həmçinin, “Azərbaycan Respublikasının Milli Qəhrəmanı” üçün aylıq Prezident təqaüdü 1500 manatdan 1800 manata qaldırılıb. “Vətən Müharibəsi Qəhrəmanı” adı verilmiş şəxslərə aylıq 2 min manat veriləcəkdir. Əlillik dərəcəsinə görə verilən müavinətlər 40% artırılıb. Bütün bunlar dövlətimizin başçısı tərəfindən aparılan sosial-iqtisadi siyasətin qayəsində Azərbaycan vətəndaşının, onun sosial təminatının və rifahının dayandığını ehtiva edir.\nCənab İlham Əliyev bütöv Azərbaycanın perspektiv inkişafı üçün, işğaldan azad olunmuş torpaqlarımızın bərpası və yenidən qurulması üçün dövlətimizə milyardlarla vəsait sərf edərək, ölkəmizi yaxın illərdə ən müasir və inkişaf etmiş dövlətə çevirmək istiqamətində əzmlə, yorulmadan, qətiyyətlə çalışır.\nMüstəqil tariximizin ən ağır və məsuliyyətli ilində ölkəmizdə gedən uğurlu, məqsədyönlü işlərdən ruhlanaraq dövlətimizə dəstək olmaq hər birimizin vətəndaşlıq borcudur!


Şəkidə VIII Beynəlxalq İpəkçilik Konfransı işə başladı\nApr 03, 2017 | 04:57\n3 aprel 2017-ci il tarixdə Şəkidə VIII Beynəlxalq İpəkçilik Konfransı Azərbaycan Milli Elmlər Akademiyası, BACSA, Şəki Regional Elmi Mərkəzinin təşkilatçılığı ilə öz işinə başlamışdır. Konfransda 9 ölkədən, 44 nümayəndə iştirak edirdi.\nƏvvəlcə iştirakçılar təbii ipəkdən hazırlanmış məhsullar – kələğayı, təkəlduz toxuma işləri, batika işləri və suvenirlər, Şəki Regional Elmi Mərkəzdə son illərdə əldə olunmuş tut ipək qurdu cinsləri və hibridlərinə dair məlumatlarla zəngin sərgi ilə tanış oldular.\nKonfransı giriş sözü ilə Təşkilat Komitəsinin sədri, ŞREM-in direktoru Y.Şükürlü açdı, iştirakçıları salamladı və sözü Şəki şəhər İcra Hakimiyyəti başçısının birinci müavini cənab Həsən Həsənov verdi. Cənab Həsən Həsənov qonaqları və iştirakçıları qədim Şəki torpağında salamladı, konfransın təşkilatçılarına və iştirakçılarına uğurlar arzuladı. Sonra BACSA-nın prezidenti, Bolqarıstan Kənd Təsərrüfatı Elmlər Akademiyasının direktoru, prof. Dr. Panomir Tzenov konfransın mahiyyəti ilə bağlı çıxış etdi. O, təşkilatçılara minnətdarlığını bildirdi və bu əməkdaşlığın gələcəkdə davam edəcəyini söylədi.\nKonfransda AMEA Yer Elmləri bölməsinin rəhbəri, akademik Fəxrəddin Qədirov və Genetik Ehtiyatlar İnstitutunun direktoru, AMEA-nın müxbir üzvü Zeynal Əkbərov da çıxış etdilər və konfrans iştirakçılarına uğurlar arzuladılar.\nDaha sonra plenar məruzələr başlandı. İlk gün 18 məruzə səsləndirildi. Azərbaycan, Rumınya, Çin, Tailand, Kuba, Türkiyə, Gürcüstan, Tacikistan, nümayəndələri öz maraqlı və rəngarəng çıxışları ilə yadda qaldılar.\n04 aprel tarixində konfrans iştirakçıları Qax, Zaqatala rayonlarında yeni salınmış tut bağlarına baxmaq məqsədi ilə səfər etmişlər.


Vaxt.Az - Prezidentmi, baş nazirmi?\n20:08 | 3 sentyabr 2018 | Bazar ertəsi Məqaləyə 478 dəfə baxılıb Şriftin ölçüsü\nErmənistanda artıq 4 aylıq bir müddətdir ki, Nikol Paşinyan başçılıq etdiyi hökumət iqtidardadır. Yeni hökumət inqilab hökuməti hesab olunsa da və inqilabi dəyişikliklər edəcəyi gözlənilsə də bütün ümidlər boşa çıxardı. Daxildə heç bir demokratik dəyişikliyə getmədi. Əksinə, yeni vəzifəyə gələn hökumət üzvləri cəmiyyətin tanımadığı və öz sahələrindən anlayışı olmayan insanlardır. Onların böyük əksəriyyətinin Soros Fonduna bağlı olması isə diqqət çəkən başqa bir məsələdir.\nPaşinyan 4 aydır ki, öz hakimiyyətindən daha çox köhnə problemlərini həll etmək istifadə edir. Paşinyana əsas rəqib kimi keçmiş prezidentlər Robert Köçəryan və Serji Sərkisyan, həmçinin Qarabağdakı separatçıların lideri Bako Saakyan kimi görsənsə də, əslində yeni baş nazir üçün kölgədə qalan və toxuna bilmədiyi çox böyük bir rəqib var. Bu Ermənistan prezidenti Armen Sərkisyan.\nSon zamanlar baş nazirin əleyhdarları prezidentin ətrafında cəmləşməyə başlayıb. Təsadüfi deyil ki, ölkədə artıq bir müddətdir baş nazirin səlahiyyətlərinin bir hissəsinin prezidentə verilməsi barədə təkliflər səsləndirilir. Əslində anti-paşinyançıların Sərkisyanın yanında yer alması ağıllı işdir. Baş nazir nə qədər demokratik görsənsə də rəqiblərini həbs edib yox edəcək qədərdə avtoritar bir siyasətçidir. Erməni millətçiləri və cəmiyyətdə hörməti olan erməni ziyalıları da Paşinyana müsbət imiclə baxmır. Həqiqətən də Paşinyanla Sərkisyanı müqayisə etdikdə aralarında çox böyük fərq var (söhbət Armen Sərkisyandan gedir).\nBiri yüksək təhsil görüb, geniş biznesi var. Həm Rusiyada, həm Qərbdə güclü əlaqələrə malikdir, yüksək vəzifələrdə işləyib, ölkənin baş naziri olub, mühüm diplomatik görəvlərdə çalışıb və ən əsası xalqla rəftarı yaxşı bilir. Digəri isə keçmiş müxalif jurnalistdir, işi-gücü iqtidarı söymək və mitinq meydanlarında döyülmək olub. Sadə xalqın da artıq Nikola olan etimadı azalıb. 4 aylıq bir dövrdə ölkədə müsbətə doğru heç bir dəyişiklik baş verməyib. İqtisadiyyatdakı çöküş davam edir.\nErmənistanın Rusiya ilə münasibətləri pozulub, Azərbaycanla danışıqlar dondurulmuş vəziyyətdədir. Qarabağdakı separatçılarla İrəvan arasında böyük uçurum yaranıb, ölkə daxili siyasi böhranın təlatümündədir. Hazırda ermənilər indiki ilə keçmiş hökumətlərin savaş dövrünü yaşayır. Kimin qalib gələcəyi isə qeyri-müəyyəndir. Çünki bir qrup Kremldən, bir qrup isə Qərbdən dəstək alır. Belə olan halda insanların prezidentin ətrafında cəmləşməsi anlaşılandır. Paşinyan Sərkisyana hazırki vəziyyətdə heç nə edə bilməz. Baş verəcək yeni seçkilərdə Sərkisyanın fərqli siyasi qüvvələrlə ittifaqı Paşinyanın sonu ola bilər.\nZənnimcə, prezident parlament seçkilərində Daşnaküstyun Partiyası və İrs Bloku ilə gizli sövdələşməyə gedə bilər. Paşinyanın hökumətinin devrilməsində Respublikaçılar və Firavan Ermənistan partiyaları da maraqlıdır. Paşinyanın sonunu gətirmək isə yalnız tərəflərin iş birliyi sayəsində olacaq. Bu hərəkata rəhbərlik edəcək şəxs isə Armen Sarkisyandır. Tək şərti isə prezident səlahiyyətlərinin çoxaldılması olacaq. Düzdür, müxaliflərdən qabaq Paşinyanda Sərkisyanla razılığa gələ və səlahiyyətlərinin bir hissəsini ona verə bilərdi. Ancaq o, bundan imtina etdi və bu yaxınlarda etdiyi açıqlamada səlahiyyətlərindən ancaq parlamentin xeyrinə əl çəkə biləcəyini bildirdi.


Müəllimlərin İşə Qəbulu üzrə Kurikulum Testləri (yeni)\nMüəllimlərin Sertifikasiya və MİQ üzrə imtahanı – 2021 KURİKULUM (7)\nKİMYA -Müəllimlərin Sertifikasiya üzrə sınaq imtahanı (3)\nMüəllimlərin Sertifikasiya sınaq imtahanı- Təsviri incəsənət 2021\nTEXNOLOGİYA – Sertifikasiya Və MİQ 2021 (2)\nMüəllimlərin İşə Qəbulu üzrə Kurikulum Testləri (yeni)\nMay 16, 2016 Fevral 8, 2018 tehsilim.info 0 Şərh işə qəbul, Testlər\nƏziz müəllimlər və Müəllim olmaq arzusunda olanlar !\ntehsilim.info olaraq saytımızda çoxsaylı müəllimlərin işə qəbulu üzrə canlı imtahanlar (testlər) hazırlamışıq. Bu misiyanı davam etdirərək yeni KURİKULUM (metodika) imtahanını sizə təqdim edirik. Sizdən tək istədiyimiz testlərimizi sosial şəbəkələrdə paylaşmaq, irad və təkliflərinizi şərhlər bölümündə yazmaqdır.\nMüəllim olmaq arzusunda olan hər kəsə Uğurlar arzu edirik !\nSual 1 - 20\n1. Hovard Qardnerin “Müxtəlif üsullarla dərketmə” nəzəriyyəsinə əsasən verilmiş fikirlərdən biri səhvdir ?\nA. İnsanlar düşünməyə müxtəlif üsullarla cəlb edilirlər\nB. Düşünmə üsulunun düzgün müəyyən edilməsi dərketmə səviyyəsinə təsir edir\nC. İnsanlar ən azı bir formaya görə daha güclü dərketmə imkanına malikdirlər\nD. Hər bir insan dərketmənin yalnız bir üsulunun daşıyıcısıdır\nSual 2 - 20\n2. Tədris və təlim işi şagirdlərin maraq və tələbatlarının ödənilməsinə, onların istedad və qabiliyyətlərinin, potensial imkanlarının inkişafına yönəldilir. Qeyd olunan fikir təlimin təşkilinə verilən tələblərindən hansının şərhidir?\nA. Pedaqoji prosesin tamlığı\nB. Təlimdə dəstəkləyici mühitin yaradılması\nC. Təlimdə bərabər imkanların yaradılması\nSual 3 - 20\n3. Şagirdlər təlim tapşırıqlarını birgə yerinə yetirirlər. Bu dərs forması şagirdlərə daha yaxından əməkdaşlıq etməyə və ünsiyyət qurmağa, məsuliyyəti bölüşməyə optimal imkan yaradır. Qeyd olunan fikirlər təlimin təşkilinin hansı formasına aiddir?\nB. Kollektivlə iş\nC. Fərdi iş\nD. Cütlərlə iş\nSual 4 - 20\nHansı cərgədə sadalananların hamısı üsul deyil?\nA. Kiçık qrupda müzakirə, BİBÖ\nB. Şaxələndirmə, Venn diaqramı\nC. Əqli hücum, cütlərlə iş\nD. Akvarium, səhnələşdirmə\nE. Auksion, BİBÖ\nSual 5 - 20\nTəhsil taksonomiyaları haqqında fikirlərdən biri səhvdir.\nA. Taksonomiya təlim məqsədlərinin ardıcıllığını və əlaqəliliyini təmin edir\nB. Taksonomiya qısa müddətdə böyük həcmli materialı öyrənmək imkanı verir\nC. Taksonomiya təlimin keyfiyyətini yüksəldir\nD. Taksonomiya təlimin konqruentliyinə əminlik yaradır\nSual 6 - 20\n6. Fəal (interaktiv) təlimin əsas xüsusiyyətlərini göstərin:1. Təlimin “subyekt-subyekt” xarakteri daşıması.\n2. Müəllim əsas bilik mənbəyidir.\n3. Dərsin tədqiqat şəklində keçirilməsi.\n4. Tapşırıqların təfəkkürün inkişafına yönəlməsi.\n5. Hazır halda əldə edilən biliklərin möhkəmləndirilməsi yolu ilə mənimsəmə.\nSual 7 - 20\n7. Dərsliklərə verilən tələblər hansılardır?1.Düzgünlük\n6. Fəal təlim üçün şəraitin yaradılması\nA. 1, 3, 4, 6\nD. 2, 3, 4, 6\nSual 8 - 20\n8. Təhsil taksonomiyaları hansılardır?\nA. İdraki, emosional, psixomotor\nB. Deklorativ, emosional, idraki\nC. Psixomotor, prosedural, koqnitiv\nD. İdraki, kontekstual, emosional\nSual 9 - 20\nA. Məzmun standartları, təlim üsulları və qiymətləndirmə standartları\nB. Təlimin təşkilinə verilən tələblər, təlim fəaliyyətinin planlaşdırılması və məktəbdaxili qiymətləndirmə\nC. Təlimin forma və üsulları, təlimin təşkilinə verilən tələblər və təlim fəaliyyətinin planlaşdırılması\nD. Məzmun xətti, məzmun standartı, təlim üsulları\nSual 10 - 20\nQiymətləndirmə üsulu hansıdır?\nA. Müşahidə vərəqi\nB. Özünüqiymətləndirmə vərəqi\nC. Şifahi sual-cavab\nE. Meyar cədvəli\nSual 11 - 20\nSadalananlardan biri qrup işi zamanı buraxılan səhvdir:\nA. Qrupların işini müəyyən etmək və ona nəzarət etmək\nB. İşin yerinə yetirilməsi üçün dəqiq vaxt müəyyən etmək\nC. Qiymətləndirmə meyarlarını şagirdlərin diqqətinə çatdırmaq\nD. Müəllim tərəfindən qruplarda vəzifələri bölmək, lideri təyin etmək\nE. Qrup üzvlərinin suallarına cavab vermək\nSual 12 - 20\nAşağıdakılardan biri fasilitasiya qaydalarını pozur:\nA. Şagirdlərdə öyrənməyə stimul və motivasiya yaradılmasına xidmət edir\nB. Şagirdlərdə öz fəaliyyətlərini planlaşdırmaq və təşkil etmək bacarıqları formalaşdırır\nC. Şagirdlərin əvəzinə fikirləri izah etməyə icazə verilmir\nD. Şagirdlərin sərbəst şəkildə fikir bildirməsinə şərait yaradılmır\nE. Müəllim və şagirdlərin birgə əməkdaşlığına əsaslanır\nSual 13 - 20\n13. Şagirdin fəaliyyətini izləmək, potensial imkanlarını müəyyənləşdirmək və inkişaf etdirmək məqsədi daşıyır. Bu təlim forması şagirdin sərbəst düşünməsi üçün real imkanlar yaradır.\nQeyd olunan fikirlər təlimin təşkilinin hansı formasına aiddir?\nB. Qrup işi\nSual 14 - 20\nPedaqoji prosesin tamlığı nədir?\nA. Təlim məqsədləri kompleks (inkişafetdirici, öyrədici, tərbiyəedici) şəkildə həyata keçirilir, real nəticələrlə yekunlaşan müəllim və şagird fəaliyyətini əhatə edir\nB. Pedaqoji proses münasib maddi-texniki baza əsasında və sağlam mənəvi-psixoloji mühitdə təşkil edilir\nC. Tədris və təlim işi şagirdlərin maraq və tələbatlarının ödənilməsinə, onların istedad və qabiliyyətlərinin, potensial imkanlarının inkişafına yönəldilir\nD. Tədris şagirdlərin istedad və qabiliyyətlərinin potensial imkanlarının inkişafına yönəldilir\nSual 15 - 20\n15. Təlim üsullarını seçin.1. BİBÖ\n2. Qrup işi\n4. Kollektivlə iş\n7. cütlərlə iş\nA. 1, 2, 4, 7\nB. 2, 4, 7\nD. 1, 2, 4, 6\nSual 16 - 20\n16. Hansı cərgədə müasir qiymətləndirməyə aid olmayan xüsusiyyət verilmişdir?\nA. Qiymətləndirmə təhsilin keyfiyyətinin yüksəldilməsinə yönəldilmişdir.\nB. Dərsin yalnız müəyyən bir hissəsində tətbiq edilir.\nC. Qiymətləndirmə standartlarına əsaslanır.\nD. Şəxsiyyətin inkişafına yönəlmişdir.\nE. Keyfiyyət göstəricisini nəzərə alır.\nSual 17 - 20\n17. Summativ qiymətləndirmənin məqsədlərini seçin:1.Müəllimin tədris fəaliyyətini dəyərləndirmək.\n2. Sinfin ilkin səviyyəsini müəyyənləşdirmək.\n3. Məktəbdə təlimin səviyyəsini müəyyənləşdirmək.\n4. Şagirdin təlim nailiyyətlərinin inkişafını gündəlik olaraq izləmək.\n5. Təlimin hər hansı bir mərhələsində (tədris vahi dinin, yarımilin, tədris ilinin sonunda) şagirdlərin nailiyyətlərini qiymətləndirmək\nSual 18 - 20\n18. Qiymətləndirmə standartları neçə səviyyədə müəyyən olunur?\nSual 19 - 20\nFormativ qiymətləndirmənin məqsədi:\nA. Fənn üzrə şagirdlərin ilkin bilik və bacarıq səviyyəsinin qiymətləndirilməsi\nB. Müəyyən olunmuş nəticələr əsasında şagirdlərin bacarıq və vərdişlərinin səviyyəsinin qiymətləndirilməsi\nC. Yarımilin və tədris ilinin sonunda şagirdlərin əldə etdikləri nailiyyətlərin qiymətləndirilməsi\nD. Şagirdin təlim prosesində irəliləyişinin izlənilməsi\nE. Bölmə üzrə mövzuların tədrisinin sonunda şagirdlərin əldə etdikləri nailiyyətlərin qiymətləndirilməsi\nSual 20 - 20\nTəlim strategiyalarına aid deyil:\nA. Fənn üzrə təlimin təşkilinə verilən əsas tələblərin təsviri\nB. Forma və üsulların təkmilləşdirilməsi barədə tövsiyələr\nC. Müəllimin təlim fəaliyyətinin planlaşdırılmasına dair nümunələr\nD. Həftəlik dərs saatlarının miqdarı\nE. Təlimin təşkilinə verilən tələblər\n← İnformatika müəllimlərin İşə Qəbulu (CANLI İMTAHAN)\nMüəllimlərin İşə Qəbulu üzrə Məntiq testləri (3) →\nMOTİVASİYA – KURİKULUM\nMart 28, 2018 Oktyabr 28, 2018 Ceyhunə Yusifova 0\nОбщий Тестовый Экзамен (5) – Kurikulum\nİyun 14, 2020 İyul 6, 2020 Günel Əliyeva 2\nMüəllimlərin İşə Qəbulu və Sertifikasiya üzrə sınaq imtahanı 2020\nİyul 24, 2020 Avqust 7, 2020 tehsilim.info 9\nCoğrafiya 6 Böyük Summativ Qiymətləndirmə (1) üçün Murad\nBuraxılış sınaq imtahanı. IX SİNİF üçün Hemid\nAzərbaycan dili üzrə test nümunələri – Abituriyentlər və İbtidai sinif (MİQ) üçün Yaqut\nMİQ – ibtidai sinif sınaq imtahanı 2020 (YENİ) + izahlı üçün Pərviz\nCoğrafiya 6 Böyük Summativ Qiymətləndirmə (1) üçün Əli


Romançılıqda vahidlik və Vahid-romançı » Miq.AZ Azərbaycanda özəl xəbərlər, araşdırmalar, təhlillər və müsahibələrin tək ünvanı\nTarix: 22.02.2017 01:01\nvə yaxud Milli kimlik dastanı haqqında anladıqlarımızın icmalı\nHər yeni gün bir yeni imza, tanınan imzaların hər gün yeni bir yazısı artıq günün menyüsünün dəyişməz deserti, qəlyanaltısı, çərəzi, ləziz təamı və sairə çevrilib. Qloballaşan dünyanın Azərbaycanın orbitindən xaricdəki evrənsəl təbəddülatları bütövlükdə dünya düzənini formalaşdırmağa müəyyən qədər xidmət etsə də və özü də "dünya kukla teatrı"nın mahir rejissoru tərəfindən qənaətbəxş sayılsa da, bu, "təbii proses" adı altında törədilən süni fəlakətlər - "ədəbi zəlzələ"lər, "vulkanik püskürmə"lər, "mənşəyi bilinməyən yeni xəstəlik"lər kifayət qədər ciddi şəkildə və nüfuzedici səviyyədə hətta məhəlli yaşamın özündə belə iz saxlayır. Diqqətli oxucu-vətəndaş şahiddir ki, ədəbi tənqidin və ümumilikdə yaradıcılıq emalatxanasının həqiqi və psevdopatriotları bəzən prosesləri proqnozlaşdırmağa, tənzimləməyə və yaxud da proseslərdən düzgün nəticə çıxarmağa çeviklik nümayiş etdirə bilmirlər: intellektual bilgilər və siyasi səbat doğru seçimə yetərli deyil. Gürcüstanın prezidenti və həm də bir ara SSRİ xarici işlər naziri olmuş Eduard Amvrosiyeviç Şevardnadze demişkən, hadisələr diplomatiyanı qabaqlayır. Ancaq bir məqam da var ki, hər zaman olduğu kimi, bizim də yaşadığımız dönəmdə birbasa və dolayısı ilə müəyyən ipucu verən işıqlı insanlar, ziylılar, praqmatiklər olub, var, olacaq. İş ondadı ki, cəmiyyət bundan nə götürə bilib, bilir və biləcək, baxmayaraq ki, Azərbaycanın ədəbi mühitində bir elə də kürəsəl proseslər müşahidə olunmur, əksinə, bir sönmüşlük var...\nƏlimə Vahid Məmmədlinin "Atropatena dastanı" adlı epos-trilogiyası düşdü. Əsər haqqında fikirlərimi bölüşməzdən öncə, müəllifini təqdim etməyi vacib sayıram. Çünki nadir məqamlardandır ki, əsərlə bərabər gərək həm də müəllifin şəxsini oxuyasan.\nVahid Məmmədli yeni imza deyil, amma həm də naşı oxucunun anlamayacağı bir imzadır. Vahid Məmmədlinin haqqında danışacağım epos-trilogiyasını oxumağa səbr və və bu əsəri dərk etmək üçün ilk növbədə müasir ədəbi və siyasi dünyanın tərkibindəki cərəyanlara və yaratdığı olaylarına ciddi bələdliyin olmalıdı - Vahid Məmmədli xam və naşı oxucunun müəllifi deyil! Üstəlik də vizualda "qloballaşan, dünyaya inteqrasiya edən, sosiallaşan" qocalı-cavanlı toplumun birinci olaraq folklordan - mifologiyadan bilgilərini tarixi faktlar zənginləşdirməlidir, hələ bir üstəlik coğrafiyadan ensiklopedik məlumatı olmalıdır. İnanın ki, bütün bunlar da yetərli deyil. "Atropatena dastanı"nı anlamaq, dərk etmək, eyni zamanda ondan qürurlanmaqdan başqa, həm də təbliğ etmək üçün milli kimliklə yanaşı, vunderkindlik də yardımçı olmalıdır. Fentezi janrının imkan verdiyi bütün şanslardan yararlanaraq epos-trilogiyanı qələmə almış Vahid Məmmədli Hollivud üçün "ən bahalı film"in ssenarisini qələmə almışdır. Və... "Atropatena dastanı" bizim milli kimliyimizin - ilkinindən ilk olanımızın təqdimatından öncə, müəllifin özünün də özünü təqdimatıdır! Manna, Midiya, Atropatena qədər keçmişdən, islamdan əvvəldən boylanan Vahid Məmmədli düşüncə baxımından nə qədər qədim-qayımdırsa, yazı üslubuyla və janr seçimiylə bir o qədər də gələcəyə adlayan "ədəbi qəhrəman"dır.\nVahid Məmmədlinin bu epos-trilogiyasını sadaladığım bilgi xüsisiyyətlərindən başqa, oxuyub tam anlamaq üçün gərək həm də ilk növbədə onun özünün yazdığı hekayələri, povestləri və romanları oxuyasan. Əks halda, "Atropatena dastanı" və müəllifi bütün sehrini itirmiş olar!\nÇünki "Atropatena dastanı" elə tarixin sehridir, düşmənlərin məkrinin və cadugərliyinin qurbanı olan möhtəşəm Midiyanın, Atropatenanın möhtəşəmlik sirridir.\nVahid Məmmədlinin "Milanda ölüm" kitabındakı eyniadlı povesti, "Mən qatarları sevirəm", "Fransız qadının yuxusu" hekayələrini bir yerdə və ardıcıllıqla oxuduqdan sonra Azərbaycanın tam bir 50 illik həyatına səyahət etmiş olursan - adamlarının həm bir-biri ilə, həm də dünya ilə təması, düşüncələri, yaşam tərzi, riayət etdiyi əxlaqi-etik normalar istənilən doğmaya və yada bəlli olur, ölkə və adamları haqqında vizit vərəqinə çevrilir. Bu arada ədəbi kriteriyalardan kənara çıxıb şəxsi təqdirimi əlavə etmək istəyirəm: ədəbiyyat, mədəniyyət, incəsənət həm də xalqın və dövlətin təqdimatını sərgiləməlidi. Əcnəbi bizim obrazımızı, düşüncəmizi bizi görmədən də tanımalı, bələd olmalıdır! Bu baxımdan öz payıma Vahid Məmmədlini təbrik edirəm, o ayrı söhbətdir ki, gec-tez ədəbiyyat da bu mübarək imzaya öz minnətdarlığını ifadə edəcək! Ən azından Vahid Məmmədlinin təqdim etdiyi Azərbaycan və azərbaycanlılarla istənilən rusun, ingilisin qabağına çıxmaq olar.\nYeri gəlmişkən deyim ki, Vahid Məmmədlinin əsərləri Rusiyada, Türkiyədə, İngiltərədə, Fransada, Avstriyada, Almaniyada, Yunanıstanda, Çexiyada, Hindistanda, Misirdə və digər ölkələrdə çap olunub.\nEpos-trilogiyanın ilk kitabı olan "Albaner"də qədim Albaniyanın varoluşu, fədakar insanı-cəngavəri, xilaskarı haqqında əhatəli təqdimatdır. Baş verən proseslər, aparılan mücadilə, tarixi qonşuluqdan yana yaşanan əzablar və milli qəhrəmanın məğlubedilməz obrazı elə rahatlıqla həzm olunur ki, hiss etmirsən ki, roman oxuyursan. Və ən maraqlı məqamlardan biri də əsərin yazılış üslubudur: hər şey gözünün qabağındadır. Üstəlik də Vahid Məmmədli "Milanda ölüm" kitabının üz qabığında yazdığı fikrə ilk növbədə məhz özü əməl edir: "ədəbiyyatda yalnız bir qanun var: oxucunun ürəyinə yol tapa bilmək".\nOxucu Vahid Məmmədliyə qoşulub Qədim Albaniya qəhrəmanı - çar Vaçaqanın oğlu Albanerlə birgə bütün məhrumiyyətlərdən və qələbələrdən keçir. Hətta "oxucu patriotluğu, vicdanı, sədaqəti" prosesdən bir an kənarda qalmağı özünə ar bilir. Sanki... prosesdən kənar qalsa... oxumağı yarımçıq saxlasa, Albaniyamızın -çarlığı ələ keçirmiş xain Şamonun, cadugər Nadovarın, onun ifritə arvadı İfritənin, Nersunun əlində məhv olacağı labüdləşəcək, Albaner üçün Oğuzluq, Harunluq etməkdən, əsrlərin bu üzündən tarixin döyüş səhnəsinin tamaşaçısı kimi lazımi dəstəyi verməkdən qaçmaq olmur!\nBax, bu məqamda bir ştrixə diqqət yetirmək lazımdı: istənilən əsərin ilk cümləsindədi uğur: "Anna Karenina"dakı kimi. Mənim üçün "Albaner", eləcə də "Atropatena dastanı" məhz elə "ilk cümlə"nin sehriylə başladı, əks halda bu eposu-oxumağa məni heç kim və heç nə vadar edə bilməzdi: "Zaman o zaman idi ki, Qafqaz Albaniyası Kiçik Midiya dövlətinin tərkibində idi. Çar Vaçaqan ölkədə xristianlığı qəbul etdirmək istədiyindən sehrbaz kahinlərin əli ilə öldürüldükdən sonra..."\nBəli... milli kimliyindən xəbəri olan, öz tarixinə hörmətlə yanaşan, xalqının folkloruna bələd olmaq istəyən, onun mifologiyasına sayğı bəsləyən hər bir oxucu-vətəndaş bundan sonra laqeyd qala bilməz. Laqeyd qalsa... xəbərsiz olacaq!\nXəbərsiz olacaq ki... sahiralı müdrik Viriqab xalqla dövlətin uğraşmasını, xalqın onu fəlakətdən xilas etmiş qəhrəmanına ədalətsiz münasibətini necə dəqiq ifadə edib: "Onlar müti və etinasız davrandılar. Məncə, dünyadakı ən böyük pisliklər də elə bundan başlayır".\nƏsrlərdən o yana da həqiqət belə idi, əsrlərdən bu yana da həqiqət elə bu olacaq: "Kral səni qəhrəman elan etdisə, hamı səni qəhrəman bilib alqışlayacaq, yox, əgər kralın qəzəbinə tuş gəldinsə, ən böyük qəhrəmanlığının da üstündən xətt çəkilib cani elan olunacaqsan".\nMəqamı çatıb, amma bir az da qabağa gedib deyirəm: "Kitabi-Dədə Qorqud" dastanının qəhrəmanlarıyla dünya arenasına çıxmaqdansa, elə Albanerlə, Atropatla, onların dostları Oğuzla, Harunla, İsmayılla xalqı, dövləti, keçmişi və gələcəyi təmsil etmək daha əfzəldi!\nBölücülükdən, bığlarını yağa batmaqdan qoruyub, mənsəb üstündə torpaqları qanla sulayıb bir-birini qırıb çatmış məliklərdən, yalıncıqlardan dastan qoşmaqdansa, qəhrəmanlıq və müdriklik simvolu olan dastan ,bir Azərbaycan - Atropatena eposu yazmaq daha yaxşıdı.\nDüzdü, istər "Albaner"ə, istər "Qazaka"ya (ikinci kitab), istərsə də "Atropat"a (üçüncü kitab) bu günün prizmasından baxanda tarixi uyğunsuzluq və coğrafi koordinat yanlışlığı eşələyib tapmaq olar, ancaq nəzərə alaq ki, bu fentezi janrının lüksüdür.\nMəhz bu janrın imkanları keçmişimizin xəyallarını və gələcəyimizin ideallarını formalaşdırır!\nÖzümüzə ləyaqətli keçmiş və şərəfli gələcək haqqımızı tanımaq, eyni zamanda ləyaqətli keçmişimizi tanıtmaq və gələcəyimizi şərəflə yaşamaq üçün Vahid Məmmədlinin bu alicənab düşüncələrini dəyərləndirməyi özümüzə borc bilməliyik.\nMüasir dövr ədəbiyyatında arada tarixi janra müraciətlər də olur. Fəqət, hələ də sanballı bir bədii əsərə rast gəlməsəm də, fentezi janrında yazılmış ilk romandaca qane olduğum əksər məqamları həm də ümumilikdə təqdirəlayiq sayıram! Fakt isə budur ki, artıq altı ildən çoxdur bu əsər yazılıb və oxuculara təqdim olunub. Doğrudur, nə Albaner, nə də "Atropatena dastanı" öz layiqli qiymətini almasa da, biz əsərdə yazılana inanırıq: "bu dünyada hələ heç kim başqasının qismətindən bəhrələnə bilməyib. Hərənin öz qisməti var".\nKim bilir? Bəlkə də "Kitabi Dədə Qorqud”dan da öz dövründə çoxlarının xəbəri yox idi...Amma "Atropatena dastanının” bu gün dunya klassiklərinin ən möhtəşəm əsərləri qədər dəyərli, həm tarixi, həm də ədəbi baximdan Azərbaycan üçün qürur mənbəyi olması ona dəlalət edir ki, zaman öz sözünü deyəcək, əsrlər boyu hər bir özünü dərk edən yüksək dəyərli intellektualların müdriklik dastanına çevriləcək bu əsərin fenomenal müəllifinin layiqli qiyməti veriləcək, tarixdə yaşayacaq adına qısqanclıq etməyənlər isə onun müasirləri olmaları ilə fəxr edəcəklər...\n"Bəzən hər şeyə qadir olanlar adi bir varlığın da qarşısında aciz qalırlar ". Vahid Məmmədlinin trilogiya boyunca bir çox müdrik və fəlsəfi fikirləri var ki, o fikirlərə təsdiqi elə dastandaca verir. Sitat gətirdiyimiz bu fikir də bütövlükdə həm Albanerin Sahiradan məğlubedilməzlik tacını əldə etməsində, həm də Qazakanı fəth etməsində özünü büruzə verir.\n... cənnətdi, amma bura ayaq basanlar üçün cəhənnəm".\nƏslində indi də heç qədim Albaniyanın və Midiyanın varisi olan Azərbaycanda vəziyyət bundan fərqli deyil. İndi dı cənnət Azərbaycan günü –gündən gücləndikcə bunu həzm edə bilməyən düşmənlərimiz anlayırlar ki, düşmənçilikləri ilə həyatımızı cəhənnəmə döndərə bilməyəcəklər...Özləri cəhənnəm əzablarına düçar olacaqlar...\nQazaka uğrunda və burada baş verən prosesləri çözmədən iftixar duyulası bir məqamı vurğulayım: mövcud ədəbiyyatda, istər sovet dövründə, istərsə də müstəqillik dönəmində Azərbaycanımızın yazıq görkəmi-obrazı məni həmişə üşəndirib. Sevinirəm ki, Vahid Məmmədli bizim fateh cəngavərlərimizin də olduğunu və bizim də qalib olduğumuz yürüşləri ədəbiləşdirib. Axı, nə qədər qaçaq-quldur qəhrəmanlığıyla fəxr edəcəyik, nə vaxtacan istila-təcavüz qirbanı omaq olar?! Həyatdakılar bəs eləmir ki, ədəbiyyatı da mütilik və laqeydlik üstündə kökləyirik?!\nDaha bir məqam isə mifoloji təfəkkürümüzdə yer almış "dərya atları"nın qəhrəmanlıq salnaməsində şücaətləri bu əsərdə də uğurla verilmişdir.\nAlbaniya, Qazaka və bu cütlüyü tamamlayan müasirləri Atropatena...\n... hər bir insanın həyatında həlledici anlar olduğu kimi, hər bir xalqın da, dövlətin də taleyində belə an olur. Maraqlıdır ki, bu fikir də Vahid Məmmədlinin əsərində yer alan fikirlərdəndir və gözəl də təsnifatlandırıb.\nAtropat obrazı öz cəngavərliyinə, mükəmməlliyinə və mübarizliyinə görə heç də Albanerdən geri qalmır və Qazakanın taleyində dönüş yaratmaqda Albanerin qədim Albaniyanın taleyində oynadığından az rol oynamır, onun çar Vaçe üçün göstərdiyi sədaqətdən heç də az sədaqət göstərmir. Əksinə daha böyük və daha möhtəşəm bir coğrafiyanı artıq məhv edilmiş "Zülmət gecə" ordeninin tör-töküntülərinin əliylə məhvinin qarşısını alır. Halbuki daha böyük güclərin - qabaritləri, normal ölçüləri həddən aşmış dəvələrin-tambukanların, eşşəkarılarının, odağızlı uçan əjdahaların, qanadlı ilanların öhdəsindən gəlmiş Albanerin sonra iki dılğır müridə qurban getməsi, əlbəttə, tarix üçün ləkə olardı və bir daha və yenidən Vahid Məmmədlinin fikri doğru olardı:"Bəzən hər şeyə qadir olanlar adi bir varlığın da qarşısında aciz qalırlar ".\nNə yaxşı ki, romançılıqda vahidliyin - bütövlüyün ilk nümunəsini ortaya qoyan Vahid Məmmədli professional romançı xarakteri sərgiləyə bilmişdir!\nƏn azından müəllif kimi!\nVə mən Vahid Məmmədlinin ard-arda, birnəfəsə oxuduğum üç kitabını sona çatanda bir daha "Atropatena dastanı"na qayıtdım:\n- ... hakimiyyət də, güc və var-dövlət də kainatın ən ali hissi və neməti olan sevgi uğrunda qurulub, əldə edilib. Yalnız əsl sevginin dadını duyanlar və əsl sevgiyə təslim olanlar fövqəlbəşər olurlar!\nSON SÖZ ƏVƏZİ: Vahid Məmmədlini bütöv oxuduqda gəlinən son qənaət bu olur: "Biz azərbaycanlıyıq! Biz odlar yurdunun övladlarıyıq! Biz məğlubedilməzlərik!"\nƏsas bu hissə, bu düşüncəyə çatmaqdı, sahiblənməkdi. Həyata keçirib tətbiq etmək üçün Albaner kimi müdrik olub məqsədi vasitəyə qurban verməmək yetər!